
转讜住驻讜转





	诇拽讞 讘讬转 讘讞爪专 讗讞专转 诇讗 讬驻转讞谞讛 诇讞爪专 讛砖讜转驻讬谉. 驻讬专讜砖 讗驻讬诇讜 诇讘讬转讜 讻讚讬 砖诇讗 讬讻谞住 诪诪谞讜 诇讞爪专 讛砖讜转驻讬谉: 专讗讜讬谉 讛诇诇讜 砖转砖专讛 砖讻讬谞讛 注诇讬讛诐. 诪住讬驻讬讛 讚拽专讗 讚专讬砖 讚讻转讬讘 讜转讛讬 注诇讬讜 专讜讞 讗诇讛讬诐:





专讘讬谞讜 讙专砖讜诐

诇拽讞. 讗讞讚 诪谉 讛砖讜转驻讬谉:



讘讬转 讘讞爪专 讗讞专转 诇讗 讬驻转讞 诇讞爪专 讛砖讜转驻讬谉. 诪驻谞讬 砖诪专讘讛 注诇 讛砖讜转驻讬谉 讚专讬住转 专讙诇 砖诇 讗讜转谉 砖讬讛讬讜 讚专讬谉 讘讗讜转讜 讘讬转 诪讛 砖诇讗 讛讬讛 砖诐 拽讜讚诐 诇讻谉: 讘谞讛 注诇讬讬讛 注诇 讙讘讬 讘讬转讜 讜专讜爪讛 诇砖讜讻专讛 诇讘讬转 讚讬专讛 诇讗 讬驻转讞 诇讛 驻转讞 讘讞爪专 讛砖讜转驻讬谉 诪驻谞讬 砖诪专讘讛 注诇讬讛诐 讛讚专讱:



讗诇讗 讗诐 专讜爪讛 讻讜'. 诪驻专砖 讘讙诪'. 讜讛诇讗 诪专讘讛 注诇 讛讚专讱. 讚讛砖转讗 讘讜谞讛 注诇讬讬讛 诪讛 砖诇讗 讛讬转讛 砖诐 拽讜讚诐 诇讻谉 讜诪砖讬诐 讘讛 讚讬讜专讬谉 讗注"驻 砖驻讜转讞讛 讘转讜讱 讘讬转讜 诪专讘讛 注诇讬讛诐 讛讚专讻讬诐. 讗诇讗 诪讗讬 讘讜谞讛 讗转 讛讞讚专 讜讗转 讛注诇讬讬讛 讚拽讗诪专 诇讗 注诇讬讬讛 诪诪砖 讗诇讗 砖讞诇拽 讞讚专讜 诇砖谞讬诐 讜讞诇拽 讛讞讬爪讜谉 拽专讜讬 讞讚专 讜诪讗讬 注诇讬讬讛 讚拽讗诪专 讗驻转讗 砖拽讜专讬谉 讗驻诇讚讬"抓 讜讛讬讬谞讜 讞诇拽 讛驻谞讬诪讬 讜砖讜讻专 讛讗讞专 诇讚讬专讛. 讜讗讬 讗诪专转 讜讛诇讗 诪专讘讛 注诇讬讛诐 讛讚专讻讬诐 诇讗 诪爪讬 讗诪专转 讚讻砖诐 砖讗诐 讛讬讜 诇讜 讘谞讬 讘讬转 诇讝讛 讬讜转专 诪谉 讛砖讜转驻讬谉 讗讞专讬诐 诇讗 讛讬讜 讬讻讜诇讬谉 诇注讻讘谉 砖诇讗 讬讻谞住讜 讜砖诇讗 讬爪讗讜 讘讞爪专 讻讱 注讻砖讬讜 讻讬讜谉 砖诇讗 讘谞讛 讘谞讬谉 讬讜转专 讗诇讗 砖讛讬讛 讻诪讜 砖讛讬讛 讜讞诇拽讜 诇砖谞讬诐 讜讛讻谞讬住 讚讬讜专讬谉 讘讞诇拽 讛讗讞讚 讗讬谉 讬讻讜诇讬谉 诇注讻讘讜:



驻讬住拽讗. 砖诇讗 讛讬讜 诪讻讜讜谞讬谉 讝讛 讻谞讙讚 讝讛. 诪驻谞讬 讛讬讝拽 专讗讬讛:



讗诐 讛讬讛 拽讟谉. 讛驻转讞:



讗)谞专讗讛 讚讛讜讗 爪讬讜谉 注诇 讛讙诪' 讚住讘专 专诪讬 讘专 讞诪讗 诇诪讬诪专 讚讘专 讚' 诇讗 诇讬砖讜讜讬讬讛 讘专 转诪谞讬讗 讚拽讗 砖拽讬诇 讜讻讜'. 讚拽讗 砖拽讬诇 讞' 讗诪讜转 讘讞爪专 讚讗讬讻讗 讘讬讛 砖讬注讜专 讘' 驻转讞讬诐:



讗讘诇 讘专 转专讬 (讟驻讞 讘讻"讬 ) 讗诪讜转. 诇讬砖讜讬讛 讘专 讗专讘注 讗诪讜转 (讟驻讞 讘讻"讬) 专讜讞讘 砖驻讬专 讚诪讬 讚住讜祝 住讜祝 诇讗 砖拽讬诇 讗诇讗 讚' 讗诪讜转 讻讻诇 驻转讞 砖讛讜讗 驻讞讜转 诪讞' 讗诪讜转 (讟驻讞 讘讻"讬 ). 讜讗诐 讛驻转讞 驻讞讜转 诪讞' 讜讞诇拽谉 诇砖谞讬 驻转讞讬诐 诇讻诇 驻转讞 讬砖 诇讜 讚' 讗诪讜转 讜砖讛讜讗 讘讜 讞' 讗注"驻 砖诇讗 谞讞诇拽 诇砖谞讬诐 讬砖 讞' 讗诪讜转:



讗讘诇 讘专 转诪谞讬. 砖讬砖 诇讜 讞' 讗诪讜转 诇讬砖讜讬讛 转专讬 驻转讞讬诐 砖驻讬专 讚诪讬 讚住讜祝 住讜祝 诇讗 砖拽诇讬 讗诇讗 讞' 讗诪讜转 讘讞爪专 讻讚诪注讬拽专讗:



诪爪讬 讗诪专 诇讬讛. 讘讞讚 驻讬转讞讗 诪爪讬谞讗 讚讗讬爪讟谞讜注讬 诪讬谞讱 砖讗谞讬 诪砖转诪砖 讻砖讛讜讗 谞注讜诇:



讘转专讬 驻转讞讬 诇讗 诪爪讬谞讗 讗讬爪讟谞讜注讬. 砖讻砖讛讗讞讚 谞注讜诇 讛砖谞讬 驻转讜讞: 讗讘诇 驻讜转讞 讛讜讗 诇专讛"专 驻转讞 讻谞讙讚 驻转讞 讚讗"诇 住讜祝 住讜祝 讻讜':



驻讬住拽讗 讜专"讗 诪转讬专. 讜讘诇讘讚 砖讬讻住谞讜 讻住讜讬 讞讝拽 讻讚讬 砖转讛讗 注讙诇讛 讻讜':



讜专讘谞谉. 讚讗住专讬 诪讗讬 讟注诪讗 讜讛诇讗 讛讻住讜讬 讞讝拽 住讘专讬 讚讝讬诪谞讬谉 讚诪讬驻讞转. 砖讬转诇讬注 诪转讜讻讜 讜诇讗讜 讗讚注转讬讛 讚讛讗讬 砖讬讛讗 专注讜注:



讝讬讝讬谉. 讬讘专讜谞"砖:



讙讝讜讝讟专讗讜转. 拽讜专讜转:



诇专讛"专. 讚诇讬转谞讬讬讛讜 讻诇 讘谞讬 专讛"专 讙讘讬 讛讚讚讬 讚诇讬诪讞诇讬 诇讬讛: 诇拽讞 讞爪专 讜讘讛 讝讬讝讬谉 讜讙讝讜讝讟专讗讜转 砖讬讜爪讗讬谉 诇专讛"专 讛专讬 讝讜 讘讞讝拽转讛 讜讗讬谉 爪专讬讱 诇拽讜抓:



诪讞诇讬谉 诇讬 讘谞讬 诪讘讜讗讛. 讚讬讞讬讚讬诐 谞讬谞讛讜 讜诪爪讬 诪讞诇讬:



讛讜讜 诪注讻讘讬 注讬诇讜讬讛. 讘谞讬 专讛"专 砖谞讜驻讬讜 诪讝讬拽讬谉 诇讙诪诇 讜专讜讻讘讜:





专诪讘"谉

讛讗 讚讗诪专讬谞谉 讗讘诇 驻讜转讞 讛讜讗 诇专砖讜转 讛专讘讬诐 驻转讞 讻谞讙讚 驻转讞 讜讞诇讜谉 讻谞讙讚 讞诇讜谉, 诪砖讜诐 讚讗"诇 住讜祝 住讜祝 讛讗 讘注讬转 诇讗爪讟谞讜注讬 诪讘谞讬 专砖讜转 讛专讘讬诐 讘砖讛谉 谞诪讜讻讬谉 讜住诪讜讻讬谉 诇拽专拽注 拽讗诪专 讜诇讗 讻讚讘专讬 讛专讘 专讘讬 砖诪讜讗诇 讝"诇 砖讗诪专 专讜讻讘讬 住讜住讬诐 讜讙诪诇讬诐 专讜讗讬谉 讘转讜讱 讞诇讜谞讜转讬讱 砖讛专讬 讗诪专讜 讘讛讚讬讗 讘驻专拽 拽诪讗 讘砖谞讬 讘转讬诐 讘砖谞讬 爪讬讚讬 专砖讜转 讛专讘讬诐 讚诇讗 诪爪讬 诇诪讬诪专 诇讬讛 住讜祝 住讜祝 讛讜讗 讘注讬谞谉 诇讗爪讟谞讜注讬 诪讘谞讬 专砖讜转 讛专讘讬诐 诪砖讜诐 讚讗"诇 讘谞讬 专砖讜转 讛专讘讬诐 讘讬诪诪讗 讞讝讜 诇讬讛 讘诇讬诇讬讗 诇讗 讞讝讜 诇讬 讜讻讜诇讛 诪讬诇转讗 讘讚讗讬转讗 讛转诐 讻"砖 讚讬讻讜诇 诇诪讬诪专 诇讬讛 讘谞讬 专"讛 讻讬 诇讗 专讻讘讬 讙诪诇讬 诇讗 讞讝讜 诇讬.
讗诇讗 讛讻讗 讘讚讞讝讜 诇讬讛 讘讬谉 专讜讻讘讬谉 讘讬谉 诪讛诇讻讬谉 讻讬 诪注讬讬谞讬 讜讻讬 诇讗 诪注讬讬谞讬 讘讬诪诪讗 讜讘诇讬诇讬讗 讻讙讜谉 砖讛讬讛 驻转讞讜 谞诪讜讱 讜讞诇讜谞讜 谞诪讜讻讛 讜讻诇 砖讛讜讗 拽讟谉 讜讗讬谉 讗讚诐 谞讻谞住 讜讬讜爪' 讘讜 谞拽专讗 讞诇讜谉 讘讻诇 诪拽讜诐 讜诪砖讻讞转 诇讛 讻讙讜谉 砖讛讬讛 专砖讜转 讛专讘讬诐 讙讘讜讛 讜讗讬谉 讝讛 爪专讬讱 诇驻谞讬诐.





专砖讘"讗

 诪讗讬 讞讚专 砖讞诇拽 讞讚专讜 诇砖谞讬诐 讜诪讗讬 注诇讬讛 讗驻转讗. 讗讘诇 讘讬转 砖诇拽讞讜 诪讞爪专 讗讞专转 讗讜 砖讘讗 诇讛讙讘讬讛 讻讜转诇讬 讘讬转讜 诇讘谞讜转 注诇讬讛 注诇 讙讘讬讛谉, 讻诇诇 讻诇诇 诇讗, 讜讗祝 注诇 驻讬 砖讛讜讗 驻讜转讞谉 诇转讜讱 讘讬转讜. 讻谉 驻讬专砖讜 专讜讘 讛诪驻专砖讬诐 讜讻谉 驻讬专砖 专"讞 讝"诇. 讗讘诇 讛专诪讘"谉 讻转讘 砖讗驻讬诇讜 诇拽讞 讘讬转 讘讞爪专 讗讞专转 讬讻讜诇 诇驻讜转讞讛, 讜讘诇讘讚 讘转讜讱 讘讬转讜 诪诪砖, 砖讻诇 砖讛讬讗 驻转讜讞讛 讘转讜讱 讘讬转讜, 讗讬谞讜 注砖讜讬 诇讛讻谞讬住 砖诐 讚讬讜专讬谉, 讻讬讜谉 砖讗讬谉 诇讛诐 讚专讱 讗诇讗 注诇讬讜. 讜讻谉 讻转讘 讛专讘 讗诇驻住讬 讝"诇 讘专讬砖 驻专拽 讛诪讜讻专 讗转 讛讘讬转 讜讻谉 讻转讘 讘转砖讜讘讜转讬讜.
讜驻讬专讜砖讗 讚砖诪注转讬谉 讛讻讬 诇驻讬 讛住讘专讗 讝讜: 诪讗讬 讟注诪讗 诪驻谞讬 砖诪专讘讛 注诇讬讛谉 讗转 讛讚专讱, 讚拽讗 住诇拽讗 讚注转讬讛 讚诪拽砖讛 讚讛讗 讚转谞讬讗 讘诪转谞讬转讬谉 诇讗 讬驻转讞谞讛 诇讞爪专 讛砖讜转驻讬谉, 住转诪讗 拽转谞讬, 讜讗驻讬诇讜 讬砖 诇讜 驻转讞 专讞讘 砖诪讜谞讛 讘讞爪专 讜专爪讛 诇讞诇拽讜 诇砖谞讬诐 讜诇驻转讜讞 讘讬转 讝讛 讻谞讙讚 讛驻转讞 讛讗讞专, 讗讬 谞诪讬 砖讬砖 诇讜 砖谞讬 驻转讞讬诐 讘讞爪专, 讚注讻砖讬讜 讗讬谞讜 谞讜讟诇 讘讞爪专 讬讜转专 诪讞诪转 讘讬转 讝讛, 讗驻讬诇讜 讻谉 诇讗 讬驻转讞谞讜 诇讞爪专, 诪讗讬 讟注诪讗 诪驻谞讬 砖诪专讘讛 注诇讬讛诐 讗转 讛讚专讱, 讗讬 讛讻讬 讗讬诪讗 住讬驻讗 讘谞讛 注诇讬讛 注诇 讙讘讬 讘讬转讜 诇讗 讬驻转讞谞讛 诇讞爪专 讛砖讜转驻讬谉 讗诇讗 讗诐 专爪讛 讜讻讜' 讜驻讜转讞讛 诇转讜讱 讘讬转讜, 讜诪砖诪注 讗驻讬诇讜 讘讞爪专 砖讘讘讬转讜 讛驻转讜讞讛 诇讞爪专 讛砖讜转驻讬谉, 讜讗诪讗讬 讜讛诇讗 诪专讘讛 注诇讬讛谉 讗转 讛讚专讱, 砖讛专讬 讬讻讜诇讬谉 诇讬讻谞住 诪讞爪专 讛砖讜转驻讬谉 诇讞爪专 砖讘讘讬转讜 讜诪砖诐 讗诇 讛注诇讬讛. 讜驻专讬拽 诪讗讬 讞爪专 砖讞诇拽讜 诇砖谞讬诐, 讻诇讜诪专, 诇讗 讬驻转讞谞讛 诇讞爪专讜, 讗诇讗 诇转讜讱 讘讬转讜 诪诪砖, 讚讻诇 砖讗讬谉 诇讛 讚专讱 讗诇讗 讚专讱 讘讬转讜 诪诪砖, 讗讬谞讜 注砖讜讬 诇讛讻谞讬住 砖诐 讚讬讜专讬谉. 讜讛讜讗 讛讚讬谉 诇讘讬转 讗讞专 砖诇拽讞讜 诪讞爪专 讗讞专转, 讗诐 驻转讞讜 诇转讜讱 讘讬转讜 诪诪砖 讜驻专抓 驻爪讬诪讬谉 砖讘驻转讞 讛讞爪专 讛讗讞专转, 讚讛讬讬谞讜 讻讞诇拽 讞讚专讜 诇砖谞讬诐. 讜诪讗讬 注诇讬讬讛 驻转讗, 砖讛讬讗 讻注讬谉 讬爪讬注, 砖注讜诇讬谉 讘讛 讚专讱 讗专讜讘讛, 讛驻转讜讞 诇转讜讱 讘讬转讜. 讻诇诇讗 讚诪诇转讗 讻诇 砖讗讬谉 诇讜 讚专讱 讗诇讗 讚专讱 讘讬转讜 诪诪砖, 讘讜谞讛 讜爪专祝, 诇驻讬 砖讗讬谞讜 注砖讜讬 诇讛讻谞讬住 砖诐 讚讬讜专讬谉 讗讞专讬诐, 讜转谞讬讗 讘转讜住驻转讗: 讬砖 诇讜 讙讙 讘专砖讜转 讛专讘讬诐 讜诪讘拽砖 诇讘谞讜转 注诇讬讬讛 注诇 讙讘讬讜 诇驻转讞讛 诇讞爪专 讛砖讜转驻讬谉 讜讻讜' 讬讻讜诇讬谉 诇注讻讘 注诇 讬讚讬讜, 诪驻谞讬 砖诪专讘讛 注诇讬讛谉 讗转 讛讚专讱, 讻讬爪讚 讛讜讗 注讜砖讛 诇讜, 注讜砖讛 诇讜诇 讜驻讜转讞讛 诇转讜讱 讘讬转讜. 讜注讜讚 砖谞讜 砖诐: 拽谞讛 讘讬转 诇驻谞讬诐 诪讘讬转讜 讜拽谞讛 讙谞讛 诇驻谞讬诐 诪讙谞转讜 讗讬谉 诇讜 讘讞爪专 讗诇讗 讗专讘注 讗诪讜转 讘诇讘讚 讜诇讗 讬驻转讞诐 诇讞爪专 讛砖讜转驻讬谉 讗讘诇 驻讜转讞谉 诇转讜讱 砖诇讜. 讜讝讛 诪驻讜专砖 讻讚讘专讬 讛专讘 讝"诇.



  诪转谞讬': 诇讗 讬驻转讞 讗讚诐 讘讞爪专 砖讜转驻讬谉 驻转讞 讻谞讙讚 驻转讞. 驻讬专砖 专"砖 讝"诇, 讗诇讗 诪专讞讬拽 诪讛 砖讛讜讗 讝讛 砖诇讗 讻谞讙讚 讝讛, 讜讟注诪讗 诪砖讜诐 爪谞讬注讜转讗, 讜讘讛专讞拽讛 诪讛 砖讛讜 住讙讬 诇讬讛, 讻诇 砖讗讬谞讜 专讜讗讛 讗讜转讜 诇讛讚讬讗 讗讬谞讜 讬讻讜诇 诇注讻讘 注诇讬讜, 讚住讜祝 住讜祝 讗讬 讘注讬 拽讗讬 讘讞爪专 讜讞讝讬 诇讬讛. 讜诪讻诇 诪拽讜诐 讘注诇诪讗 讚诇讬讻讗 讛讗讬 讟注诪讗 诪专讞讬拽 诪诪谞讜 注讚 讻讚讬 砖诇讗 讬讜讻诇 诇专讗讜转 讘转讜讱 砖诇讜 讻诇诇. 讜诪讛 砖讗诪专讜 讘驻专拽 拽诪讗 (讜, 讘) 讘砖谞讬 讙讙讬谉 讘砖谞讬 爪讚讬 专砖讜转 讛专讘讬诐 讝讛 注讜砖讛 诪注拽讛 诇讞爪讬 讙讙讜 讜诪注讚讬祝, 讜讝讛 注讜砖讛 诇讞爪讬 讙讙讜 讜诪注讚讬祝, 砖讗谞讬 讛转诐 讚讙讙讬谉 讗讬谞谉 注讜砖讬谉 诇转砖诪讬砖 拽讘讜注, 讜诇注转讬诐 砖讛诐 诪转砖诪砖讬谉 讘讛诐 讬讻讜诇讬谉 讛诐 诇讛砖转诪砖 讘爪讚 讛诪注拽讛 砖诇讜 砖诇讗 讬专讗讛 讞讘讬专讜. 讗诇讗 砖讗谞讬 转诪讬讛, 砖讛专讬 砖谞讬谞讜 讜诇讗 讞诇讜谉 讻谞讙讚 讞诇讜谉, 讜讻讬讜谉 砖砖谞讜 讗讜转谉 讘讛讚讚讬, 讛专讞拽转讜 砖诇 驻转讞 讻讛专讞拽转讜 砖诇 讞诇讜谉, 讜讘讞诇讜谉 讜讚讗讬 诇讬讻讗 诇诪讬诪专 讛讻讬谉, 讚讻砖讛讜讗 讘讞爪专 砖讬讻讜诇 诇专讗讜转 诪讛 砖注讜砖讛 讘讘讬转讜, 讗讘诇 讻砖讛讜讗 讘注诇讬讬转讜 讗讬谞讜 讬讻讜诇 诇专讗讜转 讻诇讜诐, 讜讘讞诇讜谉 诪专讘讛 注诇讬讜 讛讬讝拽 专讗讬讬转讜. 讜诇讜诇讬 砖讗诪专讛 讛专讘 讝"诇 讛讬讛 谞专讗讛 砖爪专讬讱 诇讛专讞讬拽 注讚 砖诇讗 讬讜讻诇 诇专讗讜转 诪驻转讞讜 讚专讱 驻转讞讜 砖诇 讞讘讬专讜 讻诇诇, 讜讻讟注诪讗 讚讗诪专讬谞谉 诇注讬诇 注讚 讛讗讬讚谞讗 讘讞爪专 讘注讬谞讗 讗讬爪讟谞讜注讬 诪诪讱 讘讘讬转 诇讗, 讻诇讜诪专 讘注讜讚 砖讗转讛 讘讞爪专, 讜讛砖转讗 讗驻讬诇讜 讻砖讗转讛 讘讘讬转 讘注讬谞讗 讗讬爪讟谞讜注讬 诪讬谞讱.



讗讘诇 驻讜转讞 讛讜讗 驻转讞 讻谞讙讚 驻转讞 讜讞诇讜谉 讻谞讙讚 讞诇讜谉 讘专砖讜转 讛专讘讬诐. 讜讚讜拽讗 驻转讞 砖诇 讞爪专 讗讜 砖诇 讘讬转, 讗讘诇 驻转讞 讞谞讜转 诇讗, 砖讘注诇 讛讞谞讜转 讬讜砖讘 砖诐 转讚讬专 讜讗讬谞讜 讬讻讜诇 诇讛砖转诪专 讜诇讛爪讟谞注 诪诪谞讜 讜诪谉 讛讘讗讬诐 讘讞谞讜转讜. 讜讻谉 砖谞讬谞讜 讘转讜住驻转讗 (驻"讘 讛"讛): 讗讘讗 砖讗讜诇 讗讜诪专 诇讗 讬驻转讞 讗讚诐 讞谞讜转 讻谞讙讚 讞爪讬专讜 砖诇 讞讘讬专讜 讻讚讬 砖诇讗 讬讛讗 讬讜砖讘 讘讞谞讜转讜 讜专讜讗讛 讘讞爪专讜 砖诇 讞讘讬专讜. 讜讗讬讻讗 诇诪讬讚拽 讗诪转谞讬转讬谉, 驻转讞 讻谞讙讚 驻转讞 讘诪讘讜讬 诪讗讬, 讚诪讚讬讜拽讗 讚专讬砖讗 诪砖诪注 砖讛讜讗 驻讜转讞, 诪讚拽转谞讬 诇讞爪专 讛砖讜转驻讬谉, 诪砖诪注 讛讗 诇诪讘讜讬 诪讜转专, 讜诪讚讬讜拽讗 讚住讜驻讗 诪砖诪注 砖讛讜讗 讗住讜专, 诪讚拽转谞讬 讗讘诇 驻讜转讞 讛讜讗 诇专砖讜转 讛专讘讬诐, 砖诪注 诪讬谞讛 讚讘诪讘讜讬 讗住讜专. 讜讘讬专讜砖诇诪讬 诪砖诪注 讚诪拽砖讜 诇讛, 讚讙专住讬谞谉 讛转诐 (讛"讬): 讛讻讗 讗讬转诪专 驻转讞 讻谞讙讚 驻转讞 诪讜转专 讜讛讻讗 讗转诪专 驻转讞 讻谞讙讚 驻转讞 讗住讜专, 讛讱 讚转讬诪专 诪讜转专 讘诪讘讜讬 讛讱 讚转讬诪专 讗住讜专 讘讞爪专 讛砖讜转驻讬谉. 讜讛讗 转谞讗 讻砖诐 砖讘谞讬 讞爪专 讬讻讜诇讬谉 诇诪讞讜转 讝讛 注诇 讝讛 讘谞讬 诪讘讜讬 讬讻讜诇讬谉 诇诪讞讜转 讝讛 注诇 讝讛 讘诪讘讜讬, 讗诪专 专' 诇讗 讻讗谉 砖谞转谉 专砖讜转 讻讗谉 砖诇讗 谞转谉 专砖讜转. 讜谞专讗讛 驻讬专讜砖讜, 讻砖谞转谉 专砖讜转 诪讜转专 讜讗讬谞讜 讬讻讜诇 诇讞讝讜专 讘讜, 讗讘诇 诇讗 谞转谉 专砖讜转 讗住讜专 讻讘讞爪专, 讗讘诇 讘讞爪专 讗驻讬诇讜 谞转谉 专砖讜转 讬讻讜诇 诇诪讞讜转 讘讬讚讜 讜诇讜诪专 诇讜 住讘讜专 讛讬讬转讬 诇拽讘诇 讜讗讬谞讬 讬讻讜诇 诇拽讘诇. 注讜讚 诪住转讘专讗 诇讬, 讚讘诪讘讜讬 讚讻诇 砖讬砖 诇驻谞讬诐 诪诪谞讜 砖诇砖讛 讘转讬诐 讛专讬 讛讜讗 讻专砖讜转 讛专讘讬诐 讚讗诪专 诇讬讛 住讜祝 住讜祝 讛讗 讘注讬转 讗讬爪讟谞讜注讬 诪谉 讛专讘讬诐 讗讬爪讟谞注 诪讬谞讗讬. 讜专砖讜转 讛专讘讬诐 讚拽转谞讬 诇讗讜 讚讜拽讗, 讗诇讗 讘专砖讜转 砖讛专讘讬诐 讘讜拽注讬谉 讘讜. 讻谞"诇.



 讙诪专讗: 讗讘诇 驻讜转讞 讛讜讗 驻转讞 讻谞讙讚 驻转讞 讜讞诇讜谉 讻谞讙讚 讞诇讜谉 讘专砖讜转 讛专讘讬诐 讚讗诪专 诇讬讛 住讜祝 住讜祝 讛讗 讘注讬转 诇讗讬爪讟谞讜注讬 诪讘谞讬 专砖讜转 讛专讘讬诐. 驻讬专砖 专"砖, 讚住讜祝 住讜祝 讛专讬 专讜讻讘讬 住讜住讬诐 讜讙诪诇讬诐 专讜讗讬诐 讘讞诇讜谞讜转讬讱, 讜住讘讜专 讛专讘 讝"诇 讚讞诇讜谉 讛讬讬谞讜 砖讛讜讗 注诇讬讜谉 注诇 讛专砖讜转 讜讗讬谉 讗谞砖讬诐 诪讛诇讻讬谉 注诇 专讙诇讬讛谉 讬讻讜诇讬谉 诇专讗讜转 讚专讱 讞诇讜谞讜转. 讜讗讬谞讜 诪讞讜讜专, 砖讛专讬 讗诪专讜 讘驻专拽 拽诪讗 (讜, 讘) 讘砖谞讬 讙讙讬谉 讘砖谞讬 爪讚讬 专砖讜转 讛专讘讬诐, 专砖讜转 讛专讘讬诐 讗讬爪讟专讬讻讗 诇讬讛, 住诇拽讗 讚注转讱 讗诪讬谞讗 诪爪讬 讗诪专 诇讬讛 讛讗 讘注讬转 诇讗讬爪讟谞讜注讬 诪讘谞讬 专砖讜转 讛专讘讬诐 讗讬爪讟谞注 诪讬谞讗讬, 拽讗 诪砖诪注 诇谉 讚讗诪专 诇讬讛 诪专砖讜转 讛专讘讬诐 讻讬 拽讗讬诪谞讗 讞讝讜 诇讬 讻讬 讬转讘讬谞讗 诇讗 讞讝讜 诇讬 讗转 讻讬 讬转讬讘谞讗 谞诪讬 讞讝讬转 诇讬, 讜讻诇 砖讻谉 讚讛讻讗 诪爪讬 讗诪专 诇讬讛 讻讬 专讻讘讬 讞讝讜 诇讬 讻讬 诇讗 专讻讘讬 诇讗 讞讝讜 诇讬 讗转 讻诇 讬讜诪讗 讞讝讬转 诇讬, 讗诇讗 讛讻讗 讘讞诇讜谞讜转 谞诪讜讻讬谉 讛讬讗, 讜讻诇 驻转讞 砖讗讬谉 讗讚诐 讬讻讜诇 诇讬讻谞住 讜诇爪讗转 讘讜 谞拽专讗 讞诇讜谉. 讜讻谉 注讬拽专.



讘谞讬 诪讘讜讗 诪讞诇讬谉 讙讘讗讬 讗转 讘专砖讜转 讛专讘讬诐 诪讗谉 诪讞讬诇 讙讘讱. 谞专讗讛 诇讬 讚讛讻讬 拽讗诪专 诇讬讛, 讗谞讗 讘谞讬 诪讘讜讬 诪讞诇讬谉 讙讘讗讬 讘驻讬专讜砖, 讗转 讘专砖讜转 讛专讘讬诐 诪讗谉 讗讬驻砖专 讚诪讞讬诇 诇讱. 讜讻讙讜谉 砖讝讛 诇讗 讛讬讛 讟讜注谉 砖讻讬谞住 诇转讜讱 砖诇讜 讛讬讛, 讗讜 砖谞讜讚注 讘讘讬专讜专 砖诇讗 讻谞住 诇转讜讱 砖诇讜, 讗诇讗 砖讛讬讛 讟讜注谉 砖讘谞讬 专砖讜转 讛专讘讬诐 诪讞诇讜, 讜讗诪专 诇讜 讚诇讗 讗驻砖专 诇讘谞讬 专砖讜转 讛专讘讬诐 诇诪讞讜诇, 讚诪讗谉 驻讬讬住 讜诪讗谉 诪讞讬诇 讜讛专砖讜转 砖诇 讻诇 讛注讜诇诐 讛讜讗, 讜讛讗 讚讗诪专讬谞谉 讘驻专拽 诇讗 讬讞驻讜专 (讘讘讗 讘转专讗 讻讙, 讗) 讙讘讬 砖讜讘讱 砖谞讬谞讜 讗诐 诇拽讞讜 讗驻讬诇讜 讘讬转 专讜讘注 讛专讬 讛讜讗 讘讞讝拽转讜, 诪讗讬 拽讗 诪砖诪注 诇谉 讟讜注谞讬谉 诇诇讜拽讞, 转谞讬谞讗 诇拽讞 注诇讬讬讛 讜讘讛 讝讬讝讬谉 讜讙讝讜讝讟专讗讜转 讛专讬 讛讜讗 讘讞讝拽转讛, 爪专讬讻讗, 讚讗讬 讗砖诪注讬谞谉 讛转诐 诪砖讜诐 讚讗讬诪专 讻讜谞住 诇转讜讱 砖诇讜 讛讜讛, 讗讘诇 讛讻讗 讚诇讬讻讗 诇诪讬诪专 讛讻讬 讗讬诪讗 诇讗, 爪专讬讻讗. 讜讗讬 讗砖诪注讬谞谉 讛讻讗 讙讘讬 讬讞讬讚, 讗讬诪讗 驻讬讜住讬 讘诪诪讜谞讬讛, 讗讬 谞诪讬 讗讞讜诇讬 讗讞讬诇 讙讘讬讛, 讗讘诇 讙讘讬 专砖讜转 讛专讘讬诐 讚诪讗谉 驻讬讬住 讜诪讗谉 讗讞讬诇 讗讬诪讗 诇讗, 爪专讬讻讗. 讜诇讻讗讜专讛 讛讬讛 诪砖诪注 讚讛讻讬 拽讗诪专, 讛讜讛 讗诪讬谞讗 诪讗谉 驻讬讬住 讜诪讗谉 讗讞讬诇 拽讗 诪砖诪注 诇谉 讚讗驻讬诇讜 讛讻讬 讗诪专讬谞谉 讚讚讬诇诪讗 砖讘注讛 讟讜讘讬 讛注讬专 讘诪注诪讚 讗谞砖讬 讛注讬专 驻讬讬住 讜诪讞诇讜. 讜诇讗 讛讬讗, 讚讛转诐 讛讻讬 拽讗诪专, 讗讘诇 讘专砖讜转 讛专讘讬诐 讚讜讚讗讬 诇讬讻讗 诇诪讬诪专 讚驻讬讬住 讜谞讬驻讬讬住讜 讚诪讞诇讜, 讚诪讗谉 驻讬讬住 讜诪讗谉 诪讞讬诇, 讜诇讗 转讛讗 讘讞讝拽转讛, 拽讗 诪砖诪注 诇谉 讚讟讜注谞讬谉 诇诇讜拽讞 讚讚讬诇诪讗 诪讬 砖诪讻专讛 诇讜 讻谞住 诇转讜讱 砖诇讜 讜讛讜爪讬讗 讝讬讝讬谉 砖诇讜. 讻谞"诇. 讜讻谉 谞专讗讛 诪讚讘专讬 专"讞 讝"诇, 砖讻谉 讻转讘 讻讗谉, 讝讛 诇砖讜谞讜: 讗讬谉 诪讜爪讬讗讬谉 讝讬讝讬谉 讜讙讝讜讝讟专讗讜转 诇专砖讜转 讛专讘讬诐, 讜讻谉 讛诇讻转讗. 讜讛谞讬 诪讬诇讬 诇专砖讜转 讛专讘讬诐 讚诇讬讻讗 诪讗谉 讚诪讞讬诇, 讚诇讗讜 讻讜诇讬 注诇诪讗 诪讞诇讬, 讗讘诇 讘诪讘讜讬 讗讬 诪讞诇讬 讘谞讬 诪讘讜讬 讻专讘讬 讗诪讬 讚诪讞诇讬谉 诇讬讛 讘谞讬 诪讘讜讬. 注讚 讻讗谉.





讛诪讗讬专讬

讛诪砖谞讛 讛砖转讬诐 注砖专讛 讜讛讬讗 讙诐 讻谉 诪注谞讬谉 讛讞诇拽 讛砖讘讬注讬 讜讗诪专 注诇 讝讛 诇讗 讬驻转讞 讗讚诐 诇讞爪专 讛砖讜转驻讬谉 驻转讞 讻谞讙讚 驻转讞 讜讞诇讜谉 讻谞讙讚 讞诇讜谉 讛讬讛 拽讟讜谉 诇讗 讬注砖谞讜 讙讚讜诇 讗讞讚 诇讗 讬注砖谞讜 砖谞讬诐 讗讘诇 驻讜转讞 诇专砖讜转 讛专讘讬诐 驻转讞 讻谞讙讚 驻转讞 讜讞诇讜谉 讻谞讙讚 讞诇讜谉 讛讬讛 拽讟谉 注讜砖讛 讗讜转讜 讙讚讜诇 讗讞讚 注讜砖讛 讗讜转讜 砖谞讬诐 讗诪专 讛专"诐 讛讟注诐 讘讻诇 讝讛 砖诇讗 讬爪讬抓 注诇讬讜 讜讻砖讬讛讬讜 砖谞讬 讘转讬诐 讜讘讬谞讬讛诐 专砖讜转 讛专讘讬诐 讬砖 诇讜 诇驻转讜讞 讞诇讜谉 讻谞讙讚 讞诇讜谉 讜讬讜住讬祝 讘驻转讞讬诐 诇驻讬 砖讬讻讜诇 诇讜诪专 讗讬谉 讗谞讬 诪讝讬拽 诇讱 讘专讗讜转讬 讬讜转专 诪专讗讬转 讻诇 讘讗讬 注讜诇诐 讛注讜讘专讬诐 讘专砖讜转 讛专讘讬诐:



讗诪专 讛诪讗讬专讬 诇讗 讬驻转讞 讗讚诐 讘讞爪专 讛砖讜转驻讬谉 驻转讞 讻谞讙讚 驻转讞 讜讞诇讜谉 讻谞讙讚 讞诇讜谉 诪驻谞讬 砖讬砖 讻讗谉 讛讬讝拽 专讗讬讛 讘讘讬转 诪讝讛 诇讝讛 讜驻讬专砖讜 诪拽爪转 诪驻专砖讬诐 砖讗驻讬诇讜 诇讗 讛讬讛 砖诐 诇讞讘专讜 讞诇讜谉 砖讛专讬 讛讘讗 诇住诪讜讱 讗讬谞讜 住讜诪讱 讜讻讘专 讻转讘谞讜 讘驻专拽 砖谞讬 讛驻讱 住讘专讗 讝讜 讜讛讬讗 讛谞讻讜谞讛 讜讻谉 讗诐 讛讬讛 拽讟谉 诇讗 讬注砖谞讜 讙讚讜诇 专"诇 砖讗讬谞讜 讬讻讜诇 诇讛专讞讬讘讜 砖讛专讬 讛讬讛 砖转驻讜 讬讻讜诇 诇讛住转专 诪诪谞讜 讘转讜讱 讘讬转讜 转讞诇讛 讬转专 诪诪讛 砖讗讬谞讜 讬讻讜诇 诇讛住转专 诪诪谞讜 注讻砖讜 讜讻谉 讗诐 讛讬讛 讗讞讚 诇讗 讬注砖谞讜 砖谞讬诐 讗注"驻 砖讗讬谉 讘砖讬注讜专 讛砖谞讬诐 讗诇讗 讻砖讬注讜专 讛讗讞讚 砖讻砖讝讛 诪砖转诪砖 讘转讜讱 讘讬转讜 讛讜讗 谞讝讛专 诪砖转驻讜 讜讻砖讗讬谉 砖诐 讗诇讗 驻转讞 讗讞讚 讛讚讘专 谞拽诇 诇讛讝讛专 诪诪谞讜 讗讘诇 讻砖讬砖 砖诐 砖谞讬 驻转讞讬诐 讗讬谉 讛讚讘专 诪爪讜讬 讻诇 讻讱 诇讛讝讛专 诪诪谞讜 讜诇诪讚转 砖诇讗 诪爪讚 讗专讘注 讗诪讜转 砖诇驻谞讬 讛驻转讞讬诐 讗谞讜 讘讗讬诐 讘讛 砖讗诇讜 讻谉 讘谉 砖转讬 讗诪讜转 讛讬讛 讬讻讜诇 诇讛专讞讬讘讜 诇讗专讘注 砖讛专讬 讛讬讜 诇讜 讗专讘注 讗诪讜转 讘驻转讞 砖诇 砖转讬 讗诪讜转 讻诪讜 砖讬砖 诇讜 注讻砖讜 讘驻转讞 砖诇 讗专讘注 讗诇讗 诪爪讚 讛讝拽 专讗讬讛 讗谞讜 讘讗讬谉 讘讛 讜讚讬谉 讗专讘注 讗诪讜转 砖诇 驻转讞讬诐 砖谞讝讻专讜 讘住讜讙讬讗 讝讜 讘讙诪' 讻讘专 讘讬讗专谞讜 注谞讬谞诐 讘驻专拽 专讗砖讜谉 讗讘诇 驻讜转讞 讛讜讗 驻转讞 讻谞讙讚 驻转讞 讘专砖讜转 讛专讘讬诐 讜讻谉 讞诇讜谉 讻谞讙讚 讞诇讜谉 讜讗诐 讛讬讛 拽讟谉 诪砖谞讛讜 诇讙讚讜诇 讜讗讞讚 诇砖谞讬诐 砖讛专讬 诪"诪 讘谞讬 专砖讜转 讛专讘讬诐 诪住转讻诇讬谉 讘讜 讜讗讬谉 讛讬讝拽 专讗讬讛 砖诇 讝讛 讞诇 注诇 讛讬讝拽 专讗讬讛 砖诇 讘谞讬 专砖讜转 讛专讘讬诐 讜诪"诪 讗诐 讛讬讛 讘讚专讱 砖讗讬谉 专讗讬讛 砖诐 诇讘谞讬 专砖讜转 讛专讘讬诐 讬讻讜诇 诇注讻讘 讜讛讜讗 诇讚讘专讬 专讜讘 诪驻专砖讬诐 诇诪注诇讛 诪讗专讘注 讗诪讜转 讜讬砖 诪驻专砖讬诐 注讚 诇诪注诇讛 诪讙诪诇 讜专讜讻讘讜 讜讻讘专 讘讗专谞讜 注谞讬谉 讝讛 讘驻专拽 专讗砖讜谉 讜讘转讜住驻转讗 砖谞讬谞讜 砖讗注"驻 砖讘专砖讜转 讛专讘讬诐 驻讜转讞讬谉 驻转讞 讻谞讙讚 驻转讞 诪"诪 讗讬谞讜 驻讜转讞 砖诐 讞谞讜转 砖讘谞讬 专砖讜转 讛专讘讬诐 注讜讘专讬诐 诇砖注转诐 讜讻谉 讛驻转讞 讗讬谉 讗讚诐 转讚讬专 讘注诪讬讚转讜 诇砖诐 讗讘诇 讛讞谞讜转 讗讬谞讜 驻讜转讞讜 砖讛专讬 讛讜讗 注讜诪讚 诇砖诐 讘转诪讬讚讜转 讻诇 讛讬讜诐 讜诇砖讜谉 讛转讜住驻转讗 诇讗 讬驻转讞 讗讚诐 讞谞讜转 讻谞讙讚 讞讘专讜 讜讗驻讬诇讜 专砖讜转 讛专讘讬诐 诪驻住讬拽 讘谞转讬诐 讜讘转诇诪讜讚 讛诪注专讘 驻专砖讜 砖讛诪讘讜讬 讚讬谞讜 讻讞爪专 讘诪拽爪转 讜诇讗 诪讻诇 讜讻诇 讜讛讜讗 砖讗诪专讜 砖诐 讛讻讗 讗转诪专 驻转讞 讻谞讙讚 驻转讞 讗住讜专 讜讛讻讗 讗转诪专 诪讜转专 讛讱 讚转讬诪讗 诪讜转专 讘诪讘讜讬 讜讛讱 讚转讬诪讗 讗住讜专 讘讞爪专 讛砖讜转驻讬谉 讜讛讗 转谞讬 讻砖诐 砖讘谞讬 讞爪专 讬讻讜诇讬谉 诇诪讞讜转 讻讱 讘谞讬 诪讘讜讬 讗诪专 专' 讗讬诇讗 讻讗谉 讘砖谞转谉 专砖讜转 讻讗谉 讘砖诇讗 谞转谉 专砖讜转 讜驻讬专砖讜 讘讜 砖诪讘讜讬 讗诐 谞转谉 专砖讜转 讛讞讝讬拽 讜讗讬谉 讬讻讜诇 诇讞讝讜专 讛讗 讘讞爪专 讛砖讜转驻讬谉 讗驻讬诇讜 谞转谉 专砖讜转 讞讜讝专 讜讬砖 讞讜诇拽讬谉 诇讜诪专 砖讛诪讘讜讬 讻讞爪专 诇讙诪专讬 讜谞转谉 专砖讜转 砖讛讝讻专谞讜 讗祝 注诇 讞爪专 讛讜讗 讗讜诪专 讻谉 讜讻谉 谞专讗讛:



讝讛讜 讘讬讗讜专 讛诪砖谞讛 讜诇讗 谞转讞讚砖 注诇讬讛 讚讘专 砖诇讗 讘讬讗专谞讜讛讜:



讛诪砖谞讛 讛砖诇砖 注砖专讛 讜讛讻讜谞讛 讘讛 讘诪讛 砖谞转讙诇讙诇 讘讞诇拽 砖讘讬注讬 讘拽爪转 讚讘专讬诐 砖讘注诇 讛讘讬转 专讜爪讛 诇讛砖转诪砖 讘专砖讜转 讛专讘讬诐 注诇 讗讬讝讛 爪讚 讛讜讗 专砖讗讬 讜注诇 讗讬讝讛 爪讚 讗讬谞讜 专砖讗讬 讜讗诪专 注诇 讝讛 讗讬谉 注讜砖讬谉 讞诇诇 转讞转 专砖讜转 讛专讘讬诐 讘讜专讜转 砖讬讞讬谉 讜诪注专讜转 专' 讗诇讬注讝专 诪转讬专 讻讚讬 砖转讛讗 注讙诇讛 诪讛诇讻转 讜讟注讜谞讛 讗讘谞讬诐 讗讬谉 诪讜爪讬讗讬谉 讝讬讝讬谉 讜讙讝讜讝讟专讗讜转 诇专砖讜转 讛专讘讬诐 讗诇讗 讗诐 专爪讛 讻讜谞住 诇转讜讱 砖诇讜 讜诪讜爪讬讗 讜讘讜谞讛 诇拽讞 讞爪专 讜讘讛 讝讬讝讬谉 讜讙讝讜讝讟专讗讜转 讛专讬 讝讜 讘讞讝拽转讛 讗诪专 讛专"诐 讞讻诪讬诐 讗讜诪专讬诐 诇驻讬 砖专讜讘 讛诪讬诐 诪专拽讬讘讬谉 讛拽讜专讜转 讜讛讘谞讬谉 砖讛讜讗 诪转讞转 讛讗专抓 讜讬驻讞讬转 讛诪拽讜诐 诪讞诪转 讛讛讜诇讻讬诐 注诇讬讜 讜讙讝讜讝讟专讗讜转 讛诐 拽讜专讜转 讙讚讜诇讜转 砖讬讜爪讗讬谉 诪谉 讛讻讜转诇 砖讬讻讜诇讬谉 诇拽讘诇 转拽专讛 讜诪注讝讘讛 讜诪注拽专谞讜 讟讜注谞讬谉 诇讬讜专砖 讜讟讜注谞讬谉 诇诇讜拽讞 讜诇驻讬讻讱 讻砖讬拽讞诐 讛专讬 讛讬讗 讘讞讝拽讛 诇驻讬 砖讗谞讜 谞讟注讜谉 讘砖讘讬诇讜 讜谞讗诪专 讗驻砖专 砖讗讜转讜 讛专讗砖讜谉 砖讘谞讗讜 讘转讜讱 砖诇讜 讛讜爪讬讗 讻诪讜 砖讛讬讛 专讗讜讬 讜谞注诪讬讚 讗讜转讛 讻诪讜 砖讛讬讛:



讗诪专 讛诪讗讬专讬 讗讬谉 注讜砖讬谉 讞诇诇 转讞转 专砖讜转 讛专讘讬诐 专"诇 砖讗讬谉 讛讬讞讬讚 讬讻讜诇 诇注砖讜转 讞诇诇 转讞转 专砖讜转 讛专讘讬诐 讘讜专讜转 砖讬讞讬谉 讜诪注专讜转 讜驻讬专砖讜 讘讛 讗驻讬诇讜 拽讘诇 注诇讬讜 讻诇 谞讝拽 讛讘讗 讘砖讘讬诇谉 砖讗讬谉 专爪讜谉 讘谞讬 讗讚诐 砖讬讝讜拽讜 讜讬专讚讜 诇讚讬谉 注诇 注住拽讬 诪诪讜谞诐 讜专' 讗诇注讝专 诪转讬专 讜诪诇讘讚 砖讬讻住讛讜 讻住讜讬 讛专讗讜讬 讜讞讝拽 注讚 砖转讛讗 注讙诇讛 讟注讜谞讛 讗讘谞讬诐 诪讛诇讻转 注诇讬讜 讜诪"诪 诇讚注转 转"拽 砖诪讗 讛讬讜诐 讜诪讞专 讬转诇讬注 诪转讜讻讜 讜诇讗 讬专讙讬砖 注讚 砖讬讝讬拽讜 砖诐 讘谞讬 讗讚诐 讜讛诇讻讛 讻讞讻诪讬诐 讗讬谉 诪讜爪讬讗讬谉 讝讬讝讬谉 专"诇 拽讜专讜转 拽讟谞讜转 诇转诇讜转 注诇讬讛诐 讗讬讝讛 讚讘专 讜诇讗 讙讝讜讝讟专讗讜转 讜讛诐 拽讜专讜转 讙讚讜诇讜转 注砖讜讬讜转 诇讘谞讜转 注诇讬讛诐 讜诇讛讜住讬祝 讚讬专转 注诇讬讬转讜 讜讗驻讬诇讜 诪讞诇讜 诇讜 砖讻谞讬讜 砖专砖讜转 讛专讘讬诐 专砖讜转 讻诇 讘谞讬 讛注讬专 讛讬讗 讗诇讗 讗诐 专爪讛 注诇 讻诇 驻谞讬诐 讘讝讬讝讬谉 诇转诇讜转 注诇讬讛谉 讘讛诪讜转讬讜 讗诐 讛讜讗 讟讘讞 讜讻诇 讻讬讜爪讗 讘讗讜诪谞讜转 讛爪专讬讻讬诐 诇讻讱 讘讜谞讛 讻讜转诇讜 讘转讜讱 砖诇讜 讜诪谞讬讞 讻注讬谉 住讬诪讟讗 诇驻谞讬讜 讜诪讜爪讬讗 讝讬讝讬讜 讗讜 拽讜专讜转讬讜 讘讗讜讬专 诪拽讜诐 砖讛谞讬讞 诇拽讞 讞爪专 讘讛 讝讬讝讬谉 讜讙讝讜讝讟专讗讜转 讛专讬 讝讜 讘讞讝拽转讛 讜讟讜注谞讬谉 诇诇讜拽讞 诇讜诪专 砖讛诪讜讻专 讻谞住 诇转讜讱 砖诇讜 讜讻谉 诇讬讜专砖 讜诪"诪 讗诐 讛讬转讛 注讚讬谉 讘讬讚 讛讘注诇讬诐 讛讬讛 讛讜讗 爪专讬讱 诇讛讘讬讗 专讗讬讛 注诇 讻讱 讜讻转讘讜 讞讻诪讬 讛爪专驻转讬诐 砖讞讝拽讛 讟注谞讛 诪讜注讚转 讘讛 讗祝 诇讘注诇讬诐 讜讗讬谞讬 诪讘讬谉 砖讛专讬 讟注谞转 诪拽讞 讗讬谉 讻讗谉 讜讻诪讜 砖讗诪专讜 诪讗谉 诪讞讬诇 讜诪讗谉 讝讘讬谉 讜诇讟注谞转 讻谞讬住讛 讘转讜讱 砖诇讜 诪讛 注谞讬谉 讝讜 诇砖诇砖 砖谞讬诐:



讝讛讜 讘讬讗讜专 讛诪砖谞讛 讜讻诇讛 讛诇讻讛 讛讬讗 讜诪"诪 讻转讘讜 讙讚讜诇讬 讛驻讜住拽讬诐 砖讗讬谉 注讻讜讘 诇讛讜爪讗转 讝讬讝讬谉 讜讙讝讜讝讟专讗讜转 讗诇讗 诇诪讟讛 诪讙诪诇 讜专讜讻讘讜 讗讘诇 讻诇 砖讛讜讗 诪讜爪讬讗谉 讘讻讚讬 砖讬讜讻诇 讙诪诇 讜专讜讻讘讜 诇注讘讜专 转讞转讬讜 讗讬谉 诪讜讞讬谉 讘讬讚讜 讜讛讚讘专讬诐 谞专讗讬谉 讜诪讛 砖谞转讞讚砖 讘讙诪专讗 转讞转 诪砖谞讛 讝讜 讻讱 讛讜讗:



讝讛 砖讘讬讗专谞讜 砖讗驻讬诇讜 诪讞诇讜 讘谞讬 砖讻讜谞转讜 讗讬谉 讝讛 讻诇讜诐 讚讜拽讗 讘专砖讜转 讛专讘讬诐 讗讘诇 讘诪讘讜讬 讛讜讗讬诇 讜讗讬谉 专讘讬诐 讚讜专住讬谉 讘讜 讗诐 诪讞诇讜 讘谞讬 讛诪讘讜讬 诪讞诇讜 讜讗讬谉 砖讜诐 讗讚诐 诪注讻讘:



讻讘专 讘讬讗专谞讜 讘驻专拽 诇讗 讬讞驻讜专 注诇 讗讬诇谉 讛讬讜爪讗 诇专砖讜转 讛专讘讬诐 砖专砖讗讬谉 诇拽讜抓 讘注谞驻讬讜 注讚 讻讚讬 砖讬注讘讜专 讙诪诇 讜专讜讻讘讜:





讬讚 专诪"讛

专注讞. 讗诪专 专讘 谞讞诪谉 讜诇住转讜诐 诇讗诇转专 讛讜讬 讞讝拽讛 诇驻讬 砖讗讬谉 讗讚诐 注砖讜讬 砖住讜转诪讬谉 讗讜专讜 讘驻谞讬讜 讜砖讜转拽. 讜诪住转讘专讗 讚诇讗 砖谞讗 住转诪讬讛 诇讞诇讜谉 讙讜驻讬讛 讜诇讗 砖谞讗 讘谞讛 讻谞讙讚讜 讚诪注讟讬讛 诇谞讛讜专讬讛 讛讜讬 讞讝拽讛. 讜讚讜拽讗 讘驻谞讬讜 讻讚拽讗诪专讬谞谉 讘讛讚讬讗, 讗讘诇 砖诇讗 讘驻谞讬讜 诇讗 讛讜讬讗 讞讝拽讛 注讚 讚诪转讘专专 讚讞讝讬讬讛 讜砖转讬拽, 讗讬 谞诪讬 诇讗讞专 砖诇砖 砖谞讬诐 讜讛讜讗 [讚]讟注讬谉 讘专讬讗 诇讬 讚讞讝讬转 讜砖转拽转 讻讚讘专讬专谞讗 诇注讬诇.



讜诪讚拽讗诪专讬谞谉 讟注诪讗 砖讗讬谉 讗讚诐 注砖讜讬 砖住讜转诪讬谉 讗讜专讜 讘驻谞讬讜 [讜]砖讜转拽, 砖"诪 讚讘住转讬诪转 讗讜专讛 讙专讬讚转讗 讛讜讬讗 讞讝拽讛 讜讗注"讙 讚诇讗 驻专抓 讗转 驻爪讬诪讬讜. 讜诪讗讬 砖谞讗 诪住转讬诪转 驻转讞 讚讘注讬讗 驻专讬爪转 驻爪讬诪讬谉 讘讬谉 讘驻转讞 砖讘诪讘讜讬 讘讬谉 讘驻转讞 砖讘讞爪专. 砖讗谞讬 讞诇讜谉, 讚讻讬讜谉 讚拽讬讬诪讗 诇讬讛 讞讝拽讛 讘诇讗 驻爪讬诪讬谉, 讜讗驻讬诇讜 讛讬讻讗 讚诇讬讻讗 注诇讬讛 爪讜专转 讞诇讜谉 讻讚讘注讬谞谉 诇讘专讜专讬 讘砖诪注转讬谉, 讻讬 讛讬讻讬 讚拽讬讬诪讗 诇讬讛 讞讝拽讛 讘诇讗 驻爪讬诪讬谉 讛讻讬 讘讟诇讛 讞讝拽转讬讛 讘诇讗 驻专讬爪转 驻爪讬诪讬谉. 讗讘诇 讙讘讬 驻转讞, 讚讻讬 诇讬转 诇讬讛 驻爪讬诪讬谉 诇讗讜 驻转讞 诪讬拽专讬 讗诇讗 驻讬专爪讛 诪讬拽专讬, 讻讬 讛讬讻讬 讚诇讗 拽讬诪讗 诇讬讛 讞讝拽讛 讘诇讗 驻爪讬诪讬谉 讛讻讬 谞诪讬 诇讗 讘讟诇讛 讞讝拽转讬讛 讘诇讗 驻专讬爪转 驻爪讬诪讬谉. 讚讬拽讗 谞诪讬 诪讚拽讗诪专讬谞谉 讙讘讬 讞诇讜谉 诇讱 讬讙注 讜住转讜诐, 讜诇砖讜谉 住转讬诪讛 讘诇讗 驻专讬爪转 驻爪讬诪讬谉 诪砖诪注, 诪讚拽讗诪专讬谞谉 (诇注讬诇 讘讘讗 讘转专讗 讬讘,讗) 讘讬转 住转讜诐 讬砖 诇讜 讗专讘注 讗诪讜转 驻专抓 讗转 驻爪讬诪讬讜 讗讬谉 诇讜 讗专讘注 讗诪讜转, 讗诇诪讗 住转讜诐 讘诇讗 驻专讬爪转 驻爪讬诪讬谉 诪砖诪注, 讜讗讬 住"讚 讞诇讜谉 住转讜诐 讗讻转讬 诇讗 讘讟诇讛 讞讝拽转讬讛 讛讬讻讬 住讙讬讗 诇讬讛 讘住转讬诪讛 讙专讬讚转讗. 转讚注 诪讚讻转讬讘 讙讘讬 转讜讻讞讛 (讬专诪讬讛 讻讘,讬讚) 讜拽专注 诇讜 讞诇讜谞讬 讜诪转专讙诪讬谞谉 讜驻爪讬诐 (讛专讻讬谉) [讞专讻讬谉] 注诇 砖讛讬讜 (诪讚诪拽专拽注讬谉) [诪讚拽讚拽讬谉] 讘驻转讬讞转 讞诇讜谞讜转 诇注砖讜转 诇讛谉 驻爪讬诪讬谉 讻驻爪讬诪讬 驻转讞讬诐, 讗诇诪讗 诪讬讚讬 讚诇讗 爪专讬讱 讛讜讗, 讚讜诪讬讗 讚住驻讜谉 讘讗专讝 讜诪砖讜讞 讘砖砖专 讚讻转讬讘 讙讘讬讛, 讚讗讬 住"讚 爪讜专讱 讞诇讜谉 讛讜讗 诪讗讬 拽讗 诪讜讻讞 诇讛讜, 讗讟讜 诪讗谉 讚注讘讬讚 讞诇讜谉 讘讘讬转讬讛 诇注讬讜诇讬 谞讛讜专讗 诪讬谞讬讛 诪讬诇转讗 讬转讬专转讗 讛讬讗, 讗诇讗 注诇 讻专讞讬讱 讻讬 诪讜讻讞 诇讛讜 诪砖讜诐 讚驻砖注讬 讘诪讬诇讬 讚砖诪讬讗 讜诪讚拽讚拽讬 讘诪讬诇讬 讚注诇诪讗 讬转专 诪讚讗讬.



转讚注 谞诪讬 讚诇讗 砖谞讗 讞诇讜谉 讛注砖讜讬 诇讗讜专讛 讜诇讗 砖谞讗 讛注砖讜讬 诇专讗讜转 诪诪谞讜 讗注"讙 讚诇讬转 诇讬讛 驻爪讬诪讬谉 讜讗驻讬诇讜 讛讜讬 讻驻讬专爪讛 讘注诇诪讗 讚讗讬转 诇讛讜 驻爪讬诪讬谉 讞讝讬 诇诪讬诇转讬讛, 讚讛谞讱 驻爪讬诪讬谉 诇讗 诪谞注讬 诇讛 诇讗讜专讛, 讚谞讛讜专讗 诪讻诇 讛讬讻讗 讚诪砖讻讞 诇诪讬注诇 注讬讬诇, 讜诇讗 谞诪讬 诇诪专讗讬转 讛注讬谉, 讚讗驻讬诇讜 讛讬讻讗 讚讗讬谉 专讗砖讜 砖诇 讗讚诐 讬讻讜诇 诇讛讻谞住 诇转讜讻讜 讻讬 拽讗讬 诇诪讟讛 诪讗专讘注 讗诪讜转 讞讝讬 诇诪专讗讬转 讛注讬谉, 讚拽讗讬 诪讙讜讗讬 讜讞讝讬 诪讬谞讬讛. 讜讗诇讜 驻转讞 砖讗讬谉 诇讜 驻爪讬诪讬谉, 讻讬讜谉 讚诇诪讬注诇 讜诇诪讬驻拽 诪讬谞讬讛 讛讜讗 讚注讘讬讚, 诇讗 讞讝讬 诇诪讬诇转讬讛, 诪砖讜诐 讚诪讬转讝拽 讘讛讜 讘讛谞讱 驻爪讬诪讬谉 讘讻谞讬住讛 讜讘讬爪讬讗讛 讘讬谉 讘讙讜驻讬讛 讘讬谉 讘诪谞讬讛, 讜讻讬讜谉 讚诇讗 讞讝讬 诇诪讬诇转讬讛 诇讗讜 驻转讞 讛讜讗 讜诇讬转 诇讬讛 讞讝拽讛 诇讗 讘诪讘讜讬 讜诇讗 讘讞爪专. 讜讻讬 讛讬讻讬 讚诇讬转 诇讬讛 讞讝拽讛 讘诇讗 驻爪讬诪讬谉 诇讗讜 讘讟诇讛 讞讝拽转讬讛 讘诇讗 驻专讬爪转 驻爪讬诪讬谉, 讚讗讻转讬 诇讗 住诇拽讗 诇讛讛讬讗 诪讬诇转讗 讚拽讬讬诪讗 诇讬讛 讞讝拽讛 讘讙讜讛. 讗讘诇 讞诇讜谉 讻讬 讛讬讻讬 讚拽讬讬诪讗 诇讬讛 讞讝拽讛 讘诇讗 驻爪讬诪讬谉 讚讛讗 讞讝讬 诇诪讬诇转讬讛, 讛讻讬 讘讟诇讛 讞讝拽转讬讛 讘诇讗 驻专讬爪转 驻爪讬诪讬谉 讚讛讗 住诇拽讗 诇讬讛 诇讛讛讬讗 诪讬诇转讗 讚拽讬讬诪讗 诇谉 讞讝拽讛 讘讙讜讬讛, 诇讗 砖谞讗 住转诪讬讛 诪专讬讛 诪讚注转讗 讚谞驻砖讬讛 讜诇讗 砖谞讗 住转诪讬讛 讘注诇 讛讞爪专 讘讗驻讬 讘注诇 讛讞诇讜谉 讜砖转讬拽, 讜诇讗 砖谞讗 讞讝讬讬讛 讘转专 住转讬诪讜转 讜砖转讬拽. 讜诪讗讬 砖谞讗 诪驻转讞 砖讘讞爪专, 讚讗驻讬诇讜 驻专抓 讗讞讚 诪讘谞讬 讞爪专 讗转 驻爪讬诪讬讜 讘讗驻讬 诪专讬讛 讜砖转讬拽 诇讗 诪住转诇拽 讻讚讘专讬专谞讗 讘驻讬专拽讗 拽诪讗 (诇注讬诇 讘讘讗 讘转专讗 讬讗,讘 住讬' 拽诪讜), 砖讗谞讬 讛转诐 讚讻讬讜谉 讚拽谞讜 诇讬讛 讚"讗 诇讘注诇 讛驻转讞 讘讞爪专 讘砖转讬拽讛 讙专讬讚转讗 诇讗 诪住转诇拽 诪讞爪专 讚谞驻砖讬讛, 讗讘诇 讛讻讗 讚诇讗 拽谞讬讗 诇讬讛 诇讘注诇 讞诇讜谉 讘讞爪专 讗诇讗 讝讻讜转讗 讘注诇诪讗 诇注讬讜诇讬 谞讛讜专讗 诪讬谞讬讛, 讜讻讬 拽讗 诪住转诇拽 诪讞爪专 讞讘讬专讜 讛讜讗 讚诪住转诇拽, 讗驻讬诇讜 讘砖转讬拽讛 讙专讬讚转讗 谞诪讬 诪住转诇拽:



专注讟. 讜讛讗 讚转谞谉 诇拽讞 讘讬转 讘讞爪专 讗讞专转 诇讗 讬驻转讞谞讜 诇讞爪专 讛砖讜转驻讬谉, 讚讬拽讬谞谉 注诇讛 诪讗讬 讟注诪讗 诪驻谞讬 砖诪专讘讛 注诇讬讛谉 讗转 讛讚专讱. 讻诇讜诪专 砖诪转讜讱 砖诪讜住讬祝 讚讬讜专讬谉 讘讞爪专 谞诪爪讗 诪专讘讛 诇讛谉 讚专讱 讘讞爪专. 讗讬 讛讻讬 讗讬诪讗 住讬驻讗 讗讘诇 讗诐 专爪讛 讘讜谞讛 讗转 讛讞讚专 诇驻谞讬诐 诪讘讬转讜 讜讘讜谞讛 注诇讬讬讛 注诇 讙讘讬 讘讬转讜 讜驻讜转讞讛 诇转讜讱 讘讬转讜 讜[讛]诇讗 诪专讘讛 注诇讬讛谉 讗转 讛讚专讱 诇讚讬讜专讬谉 砖讛讜住讬祝, 砖讛专讬 讬讻讜诇 诇讛讻谞讬住 讚讬讜专讬谉 讗讞专讬诐 讘注诇讬讬讛 讝讜 讬转专 注诇 讛讚讬讜专讬谉 砖讘讘讬转讜, 讜讗注"驻 砖讻讜诇谉 谞讻谞住讬谉 讜讬讜爪讗讬谉 讚专讱 驻转讞 讘讬转讜, 讛专讬 谞转专讘讜 谞讻谞住讬谉 讜讬讜爪讗讬谉 讘讞爪专. 讜讗住讬拽谞讗 诪讗讬 讞讚专 砖讞诇拽 讞讚专讜 诇砖谞讬诐. 讻诇讜诪专 砖讛讞讚专 砖讛讬讛 诇讜 拽讜讚诐 诇讻谉 注砖讛 讘讜 诪讞讬爪讛 讘讗诪爪注讬转讜 讜讞诇拽讜 诇砖谞讬诐 讞讚专讬诐. 讜诪讗讬 注诇讬讬讛 讗驻转讗. 砖诇讗 讘谞讛 注诇讬讬讛 讞讚砖讛 注诇 讙讘讬 讘讬转讜 讗诇讗 砖讞讬诇拽 讙讜讘讛 讗讜讬专 讘讬转讜 诇砖谞讬诐 讜注砖讛 转拽专讛 讘讗诪爪注讬转讜, 讜谞诪爪讗转 注诇讬讬讛 讘谞讜讬讛 诪讗诇讬讛 讜注讜诇讬谉 诇讛 诪谉 讛讘讬转 讚专讱 讗专讜讘讛, 讚讻讬讜谉 讚讘讞诇诇 讘讬转讜 讚讛讜讛 诇讬讛 诪拽诪讬 讛讻讬谉 拽讗 注讘讚 讜诇讗 拽讗 驻转讞 诇讛 驻讬转讞讗 诇讞爪专 讛讚讬谉 注诪讜, 讚讗讬 诪砖讜诐 转讜住驻转 讚讬讜专讬谉, 讻讬讜谉 讚诇讬转 诇讛 驻讬转讞讗 讘讞爪专 诇讗 讞讝讬讗 诇讗转讜住驻讬 讘讛 讚讬讜专讬谉 诪注诇诪讗 讗诇讗 诇注砖讜转讛 讗讜爪专, 讜讻讘专 谞砖转注讘讚 讞爪专讜 诇讘讬转 讗驻讬诇讜 诇注砖讜转讜 讗讜爪专 注讚 讛转拽专讛. 讗讘诇 诇讛讜住讬祝 讘谞讬谉 诇讘谞讜转 注诇讬讬讛 注诇 讙讘讬讜, 讗讜 诇驻转讜讞 诇讜 讞讚专 讗讞专 诪讗讞讜专讬 讛讘讬转, 讗驻讬诇讜 诇驻转讞谉 诇转讜讱 讘讬转讜 讚讜诪讬讗 讚讗驻转讗, 讛专讬 诪专讘讛 诇注爪诪讜 讚专讱 讘讞爪专 诇讬讻谞住 诪转讜讻讛 诇专砖讜转 讗讞专转, (讛讻讬) [讚讻讬] 讗砖转注讘讚讗 诇讬讛 诇诪讬注诇 诪讬谞讛 诇讛讗讬 讘讬转 讚驻转讬讞 诇讛 诪注讬拽专讗 讗讘诇 诇讘讬转 讗讞专 讗讜 诇注诇讬讬讛 讚诇讗 驻转讬讞讬 诇讛 诪注讬拽专讗 (讗)诇讗, 诪讬讚讬 讚讛讜讛 讗砖讚讛 讚转谞谉 (诇拽诪谉 讘讘讗 讘转专讗 爪讟,讘) 讜诇讗 讬讻谞住 诪转讜讻讛 诇砖讚讛 讗讞专转, 讜讛讜讗 讛讚讬谉 讙讘讬 讞爪专 讚讞讚 讟注诪讗 谞讬谞讛讜.



转讚注 讚讛讗 诪转谞讬' 讚拽转谞讬 讗讘诇 讗诐 专爪讛 讘讜谞讛 讗转 讛讞讚专 诇驻谞讬诐 诪讘讬转讜 讜讘讜谞讛 注诇讬讬讛 注诇 讙讘讬 讘讬转讜 讜驻讜转讞讛 诇转讜讱 讘讬转讜, 讜讗讜拽讬诪谞讗 诪讗讬 讞讚专 砖讞诇拽 讞讚专讜 (砖诇) [诇]砖谞讬诐 讜诪讗讬 注诇讬讬讛 讗驻转讗, 讜讗驻讬诇讜 讛讻讬 诇转讜讱 讘讬转讜 讗讬谉 诇讞爪专 诇讗, 诪讻诇诇 讚讗讬 注讘讬讚 注诇讬讬讛 注诇 讙讘讬 讗讜讬专讜 砖诇 讘讬转 讗讬 谞诪讬 讚驻转讞 诇讬讛 诇讘讬转 讞讚专 讗讞专讬谞讗 诪注诇诪讗, 讗注"讙 讚诇讗 驻转讞 诇讛讜 驻讬转讞讗 讘讞爪专 讗诇讗 诇转讜讱 讘讬转讜, 讘谞讬 讞爪专 诪注讻讘讬谉 注诇讬讜. 讚讗讬 诇讗 转讬诪讗 讛讻讬, 讗诪讗讬 讗爪讟专讬讱 讙诪专讗 诇诪讚讞拽 讜诇讗讜拽讜诪讬讛 诇讛讗讬 讞讚专 讚拽转谞讬 讘砖讞诇拽 讞讚专讜 诇砖谞讬诐 讜诇注诇讬讛 讚拽转谞讬 [讘讚讗驻转讗], 讗讬 诇讗讜拽讜诪讬谞讛讜 讘讚诇讗 驻转讬讞 诇讛讜 驻讬转讞讗 诇讞爪专, 转谞讗 谞诪讬 讛讻讬 拽转谞讬, 讙讘讬 讞讚专 讚拽转谞讬 诇驻谞讬诐 诪讘讬转讜 讜讙讘讬 注诇讬讛 讚拽转谞讬 讜驻讜转讞讛 诇转讜讱 讘讬转讜. 讜注讜讚 讙讘讬 讞讚专 诪讗讬 讗讛谞讬 诇谉 诇讗讜拽讜诪讛 讘砖讞讬诇拽 讞讚专讜 诇砖谞讬诐, 讗讟讜 讻讬 讞诇拽 讞讚专讜 诇砖谞讬诐 谞诪讬 诪讬 诇讗 讗驻砖专 讚驻转讞 诇讬讛 驻讬转讞讗 诇讞爪专. 讗诇讗 注诇 讻专讞讬讱 讻讬 讗爪讟专讬讱 诇讗讜拽讬诪谞讛讜 讘讛讻讬 诇讗砖诪讜注讬谞谉 讚诇讗讜 讞讜抓 诇讞诇诇 讛讘讬转 谞讬谞讛讜 讗诇讗 讘讞诇诇 讛讘讬转 注爪诪讜 谞讬谞讛讜, 讗诇讗 砖讛讞讚专 谞讞诇拽 诪讗讜专讱 讛讘讬转 讜讛注诇讬讛 诪讙讜讘讛讜, 讚讗讬 注讘讬讚 诇讛讜 讞讜抓 诇讞诇诇 讛讘讬转 讗注"讙 讚诇讗 驻转讞 诇讛讜 驻讬转讞讗 讗诇讗 诇转讜讱 讘讬转讜 讘谞讬 讞爪专 诪注讻讘讬谉 注诇讬讜. 讜讛讬讬谞讜 讚讗诪专讬 诪讗讬 讞讚专 砖讞诇拽 讞讚专讜 诇砖谞讬诐 讜诪讗讬 注诇讬讛 讗驻转讗. 讜讙讘讬 注诇讬讛 讻讬讜谉 讚讗讜拽诪讗 讘讗驻转讗 诇讗 讗讬爪讟专讬讱 诇驻专讜砖讬 讘讛 砖讞讬诇拽 讙讜讘讛 讘讬转讜 诇砖谞讬诐, 讚诇讗 诪讬拽专讬讗 讗驻转讗 讗诇讗 讛讬讻讗 讚注讘讬讚讗 讘讞诇诇 讛讘讬转, 讚讗讬 诇讗讜 讛讻讬 讗注"讙 讚诇讗 驻转讬讞讗 讗诇讗 诇讙讜 讘讬转讗 诇讗 诪讬拽专讬讗 讗驻转讗 讗诇讗 注诇讬讬讛, 讗讘诇 讗驻转讗 讝讬诪谞讬谉 讚诪讬拽专讬讗 谞诪讬 注诇讬讬讛 讻讚讗砖讻讞谉 讘讛讗讬 诪转谞讬' 讚讗讜拽讬诪谞讗 讘讗驻转讗 讜拽专讬 诇讛 转谞讗 注诇讬讬讛.



讜讛讻讬 谞诪讬 诪住转讘专讗, 讚讗讬 住"讚 讚讜拽讗 讛讬讻讗 讚驻转讞 诇讬讛 诇驻讬转讞讗 讚讛讛讜讗 讘讬转讗 讬转讬专讗 讘讞爪专, 讗诇讗 诇讗讜 砖"诪 讚讗驻讬' 讛讬讻讗 讚诇讗 驻转讞 诇讬讛 驻讬转讞讗 讘讞爪专 讗诇讗 诇转讜讱 讘讬转讜 讞讘专讜 诪注讻讘 注诇讬讜. 讜诪转谞讬' 讚拽转谞讬 诇拽讞 讘讬转 讘讞爪专 讗讞专转 诇讗 讬驻转讞谞讜 讘讞爪专 讛砖讜转驻讬谉 拽讗诪专. 讗砖转讻讞 讛砖转讗 讚转谞讗 讗转专转讬 诪讬诇讬 拽讗 拽驻讬讚, 讚讗讬 诇拽讞 讘讬转 讘讞爪专 讗讜 砖讘谞讛 注诇讬讬讛 注诇 讙讘讬 讘讬转讜 诇讗 讬驻转讞谞讛 讗驻讬诇讜 诇转讜讱 讘讬转讜 讛驻转讜讞 诇讞爪专 讛砖讜转驻讬谉, 讜讗讬谉 爪专讬讱 诇讜诪专 诇讞爪专 讛砖讜转驻讬谉 诪诪砖. 讜讗诐 讞诇拽 讞讚专讜 诇砖谞讬诐 讗讜 砖讞诇拽 讙讜讘讛 讘讬转讜 诇砖谞讬诐 讛专讬 讝讛 驻讜转讞(讬)谉 诇转讜讱 讘讬转讜. 讗讘诇 讗诐 专爪讛 诇驻转讜讞 诇讛谉 驻转讞 讘讞爪专 讗讬谞讜 专砖讗讬. 讜讗诐 专爪讛 诇住转讜诐 讗转 讛专讗砖讜谉 讜诇驻转讜讞 讗讞专 转讞转讬讜, 讘讝诪谉 砖诇讗 讛讜住讬祝 讘谞讬讬谉 讘讘讬转 讜讗讬谉 讛驻转讞 讛砖谞讬 讙讚讜诇 诪谉 讛专讗砖讜谉 专砖讗讬. 讜讚讜拽讗 讘转讜住驻转 讚讬讜专讬谉, 讗讘诇 讘转讜住驻转 讚讬讜专讬谉 诇讗 诪爪讬 诪注讻讘 讚讻讬讜谉 讚诇讗 讛讜住讬祝 讘讬转 讚讬专讛 讘讞爪专 讛专讬 讛讞爪专 诪砖讜注讘讚转 诇讛讻谞住 注诇讬讛 诇讘讬转 讝讛, 讜讻砖谞砖转注讘讚讛 讞爪专 讝讜 诇讗讜 诇诪谞讬谉 讗谞砖讬诐 讬讚讜注讬诐 谞砖转注讘讚讛 讗诇讗 诇讘转讬诐 砖讘转讜讻讛 谞砖转注讘讚讛, 诇讗 砖谞讗 谞转专讘讜 讛讚讬讜专讬谉 讜诇讗 砖谞讗 谞转诪注讟讜, 讜讻讚讘专讬专谞讗 讘驻' 诇讗 讬讞驻讜专 (诇注讬诇 讘讘讗 讘转专讗 讻讗,讗 住讬' 谞讜) 讘讬专讜专 讬驻讛:



讬讚. 诇讗 讬驻转讞 讗讚诐 诇讞爪专 讛砖讜转驻讬谉 驻转讞 讻谞讙讚 驻转讞 讜讞诇讜谉 讻谞讙讚 讞诇讜谉 讛讬讛 拽讟谉 诇讗 讬注砖谞讜 讙讚讜诇 讗讞讚 诇讗 讬注砖谞讜 砖谞讬诐 讗讘诇 驻讜转讞 诇专讛"专 驻转讞 讻谞讙讚 驻转讞 讜讞诇讜谉 讻谞讙讚 讞诇讜谉 讛讬讛 拽讟谉 注讜砖讛 讗讜转讜 讙讚讜诇 讗讞讚 注讜砖讛 讗讜转讜 砖谞讬诐. 诪讚拽转谞讬 专讬砖讗 诇讗 讬驻转讞 讗讚诐 诇讞爪专 讛砖讜转驻讬谉 驻转讞 讻谞讙讚 驻转讞 讜讞诇讜谉 讻谞讙讚 讞诇讜谉, 诪讻诇诇 讚讗讬 讘注讬 诇诪驻转讞 砖诇讗 讻谞讙讚 驻转讞讜 砖诇 讞讘讬专讜 讜砖诇讗 讻谞讙讚 讞诇讜谞讜转讬讜 砖诇 讞讘讬专讜 诇讗 诪爪讬 诪注讻讬讘, 讜讛讗 讗谞谉 转谞谉 诇讗 讬驻转讞 讗讚诐 讞诇讜谞讜转讬讜 诇讞爪专 讛砖讜转驻讬谉 诇拽讞 讘讬转 讘讞爪专 讗讞专转 诇讗 讬驻转讞谞讜 诇讞爪专 讛砖讜转驻讬谉. 讗诇讗 诪住转讘专讗 讚讻讬 讗爪讟专讬讱 诪转谞讬' 讚讛讻讗 诇讗砖诪讜注讬谞谉 讻讙讜谉 讚讛讜讛 诇讬讛 驻讬转讞讗 讜讞诇讜谞讜转 讘讞爪专 讛砖讜转驻讬谉, 讜讘注讗 诇砖谞讜讬讬谞讛讜 诪讚讜讻转讬讬讛讜 诇讚讜讻转讗 讗讞专讬谞讗 讘讞爪专 讜诇诪住转诪讬谞讛讜 诇拽诪讗讬 诇讙诪专讬. 讚讗讬 诪驻讬砖 讘讛讬讝讬拽讗, 讻讙讜谉 讚驻转讞 驻转讞 讻谞讙讚 驻转讞 讜讞诇讜谉 讻谞讙讚 讞诇讜谉 诪爪讜 诇注讻讜讘讬讛 注诇讬讛, 讜讗讬 诇讗 诇讗 诪爪讜 诇注讻讜讘讬 注诇讬讛. 讜讛"讛 讛讬讻讗 讚讛讜讜 诇讬讛 驻转讞讗 讜讞诇讜谞讜转 讘讞爪专 讛砖讜转驻讬谉 讚住转诪讬谞讛讜 讜诇讗 驻专抓 讗转 驻爪讬诪讬讛谉, 讜驻转讞 讞讘专讬讛 驻转讞讗 讜讞诇讜谞讜转 讻谞讙讚 讛讛讜讗 驻转讞 住转讜诐 讜讻谞讙讚 讛讛讜讗 讞诇讜谉 住转讜诐 讜讞讝讬讬讛 讛讗讬 讜砖转讬拽 诇讬讛, 讜讛砖转讗 拽讗 讗转讬 诪讗专讬讛 讛讗讬 驻转讞 住转讜诐 讜讛讗讬 讞诇讜谉 住转讜诐 诇诪驻转讞讬谞讛讜, 诇讬转 诇讬讛 专砖讜转讗 诇诪驻转讞 驻转讞 讻谞讙讚 驻转讞 讜讞诇讜谉 讻谞讙讚 讞诇讜谉, 讗诇讗 讚讬谞讗 讛讜讗 讚驻转讞 诇讛讜 砖诇讗 讻谞讙讚 驻转讞讜 砖诇 讞讘讬专讜. 讚讻讬 转谞谉 诇讗 讬驻转讞 讗讚诐 讞诇讜谞讜转讬讜 诇讞爪专 讛砖讜转驻讬谉 讛谞讬 诪讬诇讬 讛讬讻讗 讚拽讗 讗转讬 诇讟驻讜讬讬 讞诇讜谉 讗讜 驻转讞讗 讚诇讗 讛讜讛 讘讬讛 诪拽诪讬 讛讻讬谉, 讗讘诇 讗诐 讛讬讛 住转讜诐 讜讘拽砖 诇驻转讞讜 讗讬谉 讘谞讬 讞爪专 诪注讻讘讬谉 注诇讬讜. 讜讘讚讬谉 讛讜讗 讚诇驻转讞讬讛 讘讚讜讻转讗 讚讛讜讛 诪注讬拽专讗, 讗诇讗 诪砖讜诐 讛讬讝拽 专讗讬讛 讚讬谞讗 讛讜讗 讚诇讬砖谞讬 诇讬讛 诪讚讜讻转讬讛, 讚讛讗 讘诇讗 讛讻讬 谞诪讬 讗讬 讛讜讬 驻转讜讞 讜讘注讬 诇砖谞讜讬讬 诪讚讜讻转讬讛 讻讬 诇讗 诪转讜住祝 诪讞诪转讬讛 讛讬讝拽 专讗讬讛 讜诇讗 驻住讬讚讗 诪讗谞驻讗 讗讞专讬谞讗 讛讚讬谉 注诪讜. 转讚注 诪讚拽转谞讬 住讜驻讗 讛讬讛 拽讟谉 诇讗 讬注砖谞讜 讙讚讜诇, 讙讚讜诇 讛讜讗 讚诇讗 注讘讬讚 诇讬讛 讛讗 诇砖谞讜讬讬 诪讚讜讻转讬讛 讛讚讬谉 注诪讜, 讚讛讗 诇讙讘讬 讛讛讜讗 转讜住驻转 讚讙讚讜诇 砖谞讜讬讬 讚讜讻转讗 讛讜讗, 讜讟注诪讗 诪砖讜诐 讚讛讜讬 讙讚讜诇 讜谞驻讬砖 讛讬讝讬拽讬讛 讛讗 诇讗讜 讛讻讬 诪爪讬 注讘讬讚.



讜讟注诪讗 讚住讬驻讗 讚拽转谞讬 讗讘诇 驻讜转讞 讛讜讗 诇专讛"专 驻转讞 讻谞讙讚 驻转讞 讜讞诇讜谉 讻谞讙讚 讞诇讜谉, 诪砖讜诐 讚讗诪专 诇讬讛 住讜祝 住讜祝 诇讗讜 拽讗 讘注讬转 讗爪讟谞讜注讬 诪讘谞讬 专砖讜转 讛专讘讬诐. 讜讻"砖 讘讛讬讛 拽讟谉 讚注讜砖讛 讗讜转讜 讙讚讜诇 讗驻讬诇讜 讘讝讛 讻谞讙讚 讝讛 诪讛讗讬 讟注诪讗. 讜诪讚讗讬讬专讬 住讬驻讗 讙讘讬 讛讬转讬专讗 讘专讛"专, 讚讙讘讬 诪讘讜讬 住转讜诐 讻讬 讛讗讬 讙讜讜谞讗 (讗转讬) [讗住讬专], 讜讗驻讬诇讜 拽讟谉 诇讗 讬注砖谞讜 讙讚讜诇 讗讞讚 诇讗 讬注砖谞讜 砖谞讬诐. 讜讚讜拽讗 讘讝讛 讻谞讙讚 讝讛 诪砖讜诐 (讛谞讱) [讛讬讝拽] 专讗讬讛 讚驻转讞 讜讞诇讜谉 讚讜诪讬讗 讚专砖讜转 讛专讘讬诐. 讜转谞讗 住讬驻讗 诇讙诇讜讬讬 专讬砖讗, 讚讗砖诪注讬谞谉 诇讞爪专 讛砖讜转驻讬谉, 讜讛讜讗 讛讚讬谉 诇诪讘讜讬. 讜讛讗讬 讛砖讜转驻讬谉 讗爪讟专讬讻讗 诇讬讛 讙讘讬 驻转讞 讻谞讙讚 驻转讞, 讜讻"砖 诪讘讜讬, 诪砖讜诐 讚讗讬讻讗 讛讬讝拽 专讗讬讛 讘讞爪专 讜诇讬讻讗 讛讬讝拽 专讗讬讛 讘诪讘讜讬, 讚诇讗 注讚讬祝 诪讙讙讬谉 砖讗讬谞谉 注砖讜讬讬谉 [诇讚讬专讛], 讜讻讬讜谉 讚诇讗 诪爪讬 讗诪专 住讜祝 住讜祝 诇讗讜 拽讗 讘注讬转 讗爪讟谞讜注讬 诪谞讗讬 讘诪讘讜讬 驻砖讬讟讗 诇谉 讚讻讬讜谉 讚诇讞爪专 讛砖讜转驻讬谉 讚讗讬讻讗 讛讬讝拽 专讗讬讛 讘讞爪专 诇讗 讬驻转讞 驻转讞 讻谞讙讚 驻转讞 讜诇讗 诪爪讬 讗诪专 诇讬讛 住讜祝 住讜祝 诇讗讜 拽讗 讘注讬转 讗爪讟谞讜注讬 诪谞讗讬 讘讞爪专, 讻"砖 讘诪讘讜讬 讚诇讬转 讘讬讛 讛讬讝拽 专讗讬讛 讘诪讘讜讬 讚诇讗 讬驻转讞 驻转讞 讻谞讙讚 驻转讞讜 讜讞诇讜谉 讻谞讙讚 讞诇讜谉, 讚讛讗 诇讗 诪爪讬 讗诪专 诇讬讛 住讜祝 住讜祝 诇讗讜 拽讗 讘注讬转 讗爪讟谞讜注讬 诪谞讗讬 讘诪讘讜讬. 讜诇讗 讚诪讬 诇专讛"专 讚讗诪专 诇讬讛 住讜祝 住讜祝 诇讗讜 拽讗 讘注讬转 讗爪讟谞讜注讬 诪讘谞讬 专砖讜转 讛专讘讬诐, 讚砖讗谞讬 专砖讜转 讛专讘讬诐 讚谞驻讬砖讬 讘讛 注讜讘专讬诐 讜砖讘讬诐, 讗诇讗 讘讛讗 诪讬诇转讗 讻讞爪专 讛砖讜转驻讬谉 [讚诪讬]. 讜讻讘专 讗专讜讞谞讗 讘讛 讘诪讻讬诇转讬谉 讚驻讬专拽讗 拽诪讗 讘砖诪注转讗 讚专讘讜讬 讚专讱 (讬讗,讘 住讬' 拽诪讛) 讟驻讬:



专驻. 讛专讬 讗诪专讜 诇讗 讬驻转讞 讗讚诐 诇讞爪专 讛砖讜转驻讬谉 驻转讞 讻谞讙讚 驻转讞 讜讞诇讜谉 讻谞讙讚 讞诇讜谉 诪谞讗 讛谞讬 诪讬诇讬 讗"专 讞讬讬讗 讘专 讗讘讗 讗"专 讬讜讞谞谉 讗诪专 拽专讗 讜讬砖讗 讘诇注诐 讗转 注讬谞讬讜 讜讬专讗 讗转 讬砖专讗诇 砖讜讻谉 诇砖讘讟讬讜 讜转讛讬 注诇讬讜 专讜讞 讗诇讛讬诐 诪讛 专讗讛 专讗讛 砖讗讬谉 驻转讞讬讛谉 诪讻讜讜谞讬谉 讝讛 诇讝讛 讗诪专 专讗讜讬讬谉 讛诇诇讜 砖转砖专讛 注诇讬讛谉 砖讻讬谞讛. 诪讬讛讗 砖诪注讬谞谉 讚讘讛讗 讗讬住讜专讗 谞诪讬 讗讬讻讗 诪砖讜诐 爪谞讬注讜转讗 讚谞砖讬, 讜讗注"讙 讚讗讞讝讬拽 谞诪讬 诇讗 诪讛谞讬讗 讘讬讛 讞讝拽讛. 讚讗讬 住"讚 诇注谞讬谉 讚讬谞讗 讘诇讞讜讚 拽讗诪专讬谞谉, 诪讗讬 专讗讜讬讬谉 讛诇诇讜 砖转砖专讛 注诇讬讛谉 砖讻讬谞讛, 讚诪砖诪注 讟注诪讗 讚讗讬谉 驻转讞讬讛谉 诪讻讜讜谞讬谉 讝讛 诇讝讛 讛讗 诇讗讜 讛讻讬 诇讗, 讜讗讬 讟注诪讗 讚讚讬谞讗 [拽讗诪专] 讜转讜 诇讗, 讻讬 诪讻讜讜谞讬谉 谞诪讬 讗诪讗讬 讗讬谉 专讗讜讬讬谉, 讚讬诇诪讗 诪诪讞诇 讛讜讗 讚诪讞诇讬 讙讘讬 讛讚讚讬, 讗讟讜 诪讗谉 讚诪讞讬诇 讛讬讝讬拽讬讛 讙讘讬 讞讘专讬讛 (讘专讬注讜转讗) [讙专讬注讜转讗] 讛讬讗, 讗诇讗 诪砖讜诐 讚诇讗讜 诪讬讚讬 讚诪砖转专讬讗 讘诪讞讬诇讛 讛讜讗. 讜讚讜拽讗 讙讘讬 驻转讞 讻谞讙讚 驻转讞, 讚诇讗 住讙讬讗 讚诇讗 诪住转讻诇 讛讛讜讗 讙讘讬 讞爪专 砖讬砖 讘讛 讚讬谉 讞诇讜拽讛 讜讙讘讬 讙讙讬谉 讛注砖讜讬讬谉 诇讚讬专讛 讚讻讜诇讛讜 讞讚 讟注诪讗 谞讬谞讛讜 讻讚讘专讬专谞讗 讘驻专拽 讛砖讜转驻讬谉 (诇注讬诇 讘讘讗 讘转专讗 讙,讗 住讬' 讻讛). 讗讘诇 讙讘讬 讞诇讜谉 讚讗讬驻砖专 诇讬讛 诇讗砖转诪讜砖讬 讜诇讗 诇讬住转讻诇 讘专砖讜转讗 讚讞讘专讬讛, 讗注"讙 讚诇讻转讞讬诇讛 讬讻讜诇 诇诪讞讜转, 讗讬 讗讞讝讬拽 讘讬讛 拽讬诪讗 诇讬讛 讞讝拽讛 讻讚讘专讬专谞讗 讘驻讬专拽讬谉 (诇注讬诇 住讬' 专注讗 讚"讛 讜砖诪注讬谞谉 讛讘') 讜讘驻专拽 讛砖讜转驻讬谉 (砖诐). 讜讗注"讙 讚讻讬 诪讬讬转讬谞谉 诇拽专讗 讚讜讬专讗 讗转 讬砖专讗诇 讗诪转谞讬' 讚诇讗 讬驻转讞 拽讗 诪讬讬转讬谞谉 诇讬讛, 讚诪讬讬专讬 讘讬谉 诇驻转讞 讻谞讙讚 驻转讞 讘讬谉 讘讞诇讜谉 讻谞讙讚 讞诇讜谉, 讗诇诪讗 转专讜讜讬讬讛讜 讞讚 讟注诪讗 谞讬谞讛讜 讜讞讚 讚讬谞讗 谞讬谞讛讜, 讛谞讬 诪讬诇讬 诇讻转讞讬诇讛 讚讜诪讬讗 讚诪转谞讬' 讚诪讬讬转讬谞谉 诇讛 注讬诇讜讬讛 讚诪讬讬专讬 诇讻转讞讬诇讛, 讗讘诇 诇注谞讬谉 讞讝拽讛 讛讗 讻讚讗讬转讗 讜讛讗 讻讚讗讬转讗 (讘驻讬专拽讬谉 诇注讬诇). 讜讻讬 转讬诪讗 讗讬 诪讬讚讬 讚讗讬转 讘讬讛 讗讬住讜专讗 讛讜讗 讜诇讗 诪砖转专讬 讘诪讞讬诇讛, 讻讬 诪讬专爪讜 转专讜讬讬讛讜 讘讛讻讬 谞诪讬 讗谞谉 讛讬讻讬 砖讘拽讬谞谉 诇讛讜. 砖讗谞讬 讛讻讗 讚讛专讞拽讛 讬转讬专讗 讛讜讗, 诪砖讜诐 讚诇讗 讗讬驻砖专 诇讛讜 诇讗砖转诪讜砖讬 转专讜讬讬讛讜 讘讛讛讜讗 讚讜讻转讗 讚诪讟讬 诇讬讛 讛讬讝拽 专讗讬讛 讚专讱 爪谞讬注讜转, 诪讬讛讜 讻讬讜谉 讚讗讬驻砖专 讚诪住诇讬拽 讻诇 讞讚 诪讬谞讬讬讛讜 转砖诪讬砖讬讛 诪讛讛讜讗 讚讜讻转讗 讘注讬讚谞讗 讚诪砖转诪砖 讘讬讛 讞讘专讬讛 讜讗谞讬住 谞驻砖讬讛 讚诇讗 诇讗讛讚讜专讬 讗驻讬讛 诇讛讚讬 讛讛讜讗 讚讜讻转讗 讚诪讟讬 诇讬讛 讛讬讝拽 专讗讬讛, 讗讬 谞诪讬 讚诇讗 诇砖转诪讜砖 讞讚 诪讬谞讬讬讛讜 (讗诇讗 讘讛讛讜讗 讚讜讻转讗 讚讗转讬 诪讬谞讬讛 讛讬讝拽 专讗讬讛 讚诇讗) 讘讛讛讜讗 讚讜讻转讗 讚诪讟讬 诇讬讛 讛讬讝拽 专讗讬讛, 诇讬讻讗 诪讚讬谞讗 诇注讻讜讘讬 注诇讬讛讜, 讚讬讻诇讬 诇诪讬诪专 讗谞谉 诪讝讚讛专讬谞谉 讘谞驻砖讬谉 讚诇讗 诇讗砖转诪讜砖讬 讗诇讗 讚专讱 爪谞讬注讜转, 讜注讜讚 讚诇讗讜 讻诇 讛专讞拽讛 讬转讬专讗 讻讬驻讬 注诇讛 讘讬 讚讬谞讗 讗诇讗 诪讬讚讬 讚讘专讬专讗 诪讬诇转讗 讚讗转讬 讘讛 诇讬讚讬 讛专讙诇 注讘讬专讛:



专驻讗. 讛专讬 讗诪专讜 讛讬讛 诇讜 驻转讞 拽讟谉 讘讞爪专 讛砖讜转驻讬谉 诇讗 讬注砖谞讜 讙讚讜诇 住讘专 专诪讬 讘专 讞诪讗 诇诪讬诪专 讘专 讗专讘注讬 诇讗 诇砖讜讜讬讬讛 讘专 转讬诪谞讬 讚拽讗 砖拽讬诇 转讬诪谞讬 讘讞爪专 讗讘诇 讘专 转专转讬 诇砖讜讜讬讬 讘专 讗专讘注讬 砖驻讬专 讚诪讬 讗诪专 诇讬讛 专讘讗 诪爪讬 讗诪专 诇讬讛 讘驻讬转讞讗 讝讜讟讗 诪爪讬谞讗 诇讗爪讟谞讜注讬 诪讬谞讱 讘驻讬转讞讗 专讘讗 诇讗 诪爪讬谞讗 诇讗爪讟谞讜注讬 诪讬谞讱. 讜拽讬"诇 讻专讘讗:



专驻讘. 讜砖诪注讬谞谉 诪讬讛讗 讚专诪讬 讘专 讞诪讗 讚诪讗谉 讚讗讬转 诇讬讛 驻讬转讞讗 讘讞爪专, 诇讗 砖谞讗 讘专 讗专讘注讬 讜诇讗 砖谞讗 讘爪讬专 诪讛讻讬谉, 砖拽讬诇 讗专讘注 讗诪讜转 诇驻谞讬 驻转讞讜. 诪诪讗讬, 诪讚讗诪专讬谞谉 讗讘诇 讘专 转专转讬 诇砖讜讬讬讛 讘专 讗专讘注讬 砖驻讬专 讚诪讬, 讚诪砖诪注 讚讘讬谉 讛讻讬谉 讜讘讬谉 讛讻讬谉 讗专讘注 讗诪讜转 讛讜讗 讚拽讗 砖拽讬诇. 讜砖诪注讬谞谉 诪讬谞讛 讚讗讬 讗讬转 诇讬讛 驻讬转讞讗 讬转专 诪讗专讘注 讗诪讜转 砖拽讬诇 讻谞讙讚 驻讬转讞讜 讘讗讜专讱 讜讗专讘注 讗诪讜转 讘专讜讞讘. 诪诪讗讬, 诪讚拽讗诪专讬谞谉 讘专 讗专讘注讬 诇讗 诇砖讜讬讬 讘专 转讬诪谞讬 讚拽讗 砖拽讬诇 转讬诪谞讬 讘讞爪专, 讚砖诪注转 诪讬谞讛 讚诪讗谉 讚讗讬转 诇讬讛 驻讬转讞讗 讘专 转讬诪谞讬 砖拽讬诇 砖诪讜谞讛 讗诪讜转 讻谞讙讚 驻转讞讜 讘专讜讞讘 讗专讘注 讗诪讜转 诇讘专 诪讗专讘注 讗诪讜转 讚砖拽讬诇 讘讞爪专, 讚讗讬 诇讗 转讬诪讗 讛讻讬 诪讗讬 谞驻拽讗 诇讬讛 诪讬谞讛, 讘讬谉 讛讻讬 讜讘讬谉 讛讻讬 砖诪讜谞讛 注诇 讗专讘注讛 讛讜讗 讚砖拽讬诇. 讜讛讜讗 讛讚讬谉 谞诪讬 讛讬讻讗 讚诇讬转 讘讬讛 砖诪讜谞讛 讜讗讬转 讘讬讛 讟驻讬 诪讗专讘注讛 讚砖拽讬诇 讻谞讙讚 驻转讞讜. 诪诪讗讬, 诪讚讗诪专讬谞谉 诇讟注诪讗 讚专诪讬 讘专 讞诪讗 讗讘诇 讘专 转专转讬 诇砖讜讜讬讬讛 讘专 讗专讘注讬 砖驻讬专 讚诪讬, 讘专 讗专讘注讬 讛讜讗 讚诇砖讜讬讛, 讛讗 讟驻讬 诪讛讻讬谉 讗驻讬' 专诪讬 讘专 讞诪讗 诪讜讚讬 讚诇讗, 诪砖讜诐 讚拽讗 砖拽讬诇 讟驻讬 诪讗专讘注 讗诪讜转 讻谞讙讚 驻转讞讜. 讚讛谞讬 讗专讘注 讗诪讜转 砖诇 驻转讞讬诐 讟注诪讗 诪讗讬 诪砖讜诐 驻讬专讜拽 诪砖讗讜, 讛讬诇讻讱 讚讬谞讗 讛讜讗 讚讻讬 谞驻讬砖 驻转讞讗 讟驻讬 诪讚' 讗诪讜转 讚讬讛讘讬谞谉 诇讬讛 讻谞讙讚 讻诇 讛驻转讞, 讚讝讬诪谞讬谉 讚谞讬讞讗 诇讬讛 诇驻专讜拽讬 诪讛讗讬 讙讬住讗 讜讝讬诪谞讬谉 讚谞讬讞讗 诇讬讛 诇驻专讜拽讬 诪讛讗讬 讙讬住讗:



专驻讙. 讛专讬 讗诪专讜 讗讞讚 诇讗 讬注砖谞讜 砖谞讬诐 住讘专 专诪讬 讘专 讞诪讗 诇诪讬诪专 讘专 讗专讘注讬 诇讗 诇砖讜讬讛 转专讬 讘谞讬 转专转讬 讚拽讗 砖拽讬诇 转讬诪谞讬 讘讞爪专 讗讘诇 讘专 转讬诪谞讬 诇砖讜讬讛 转专讬 讘谞讬 讗专讘注讬 讗专讘注讬 砖驻讬专 讚诪讬 讗"诇 专讘讗 诪爪讬 讗"诇 讘讞讚 驻讬转讞讗 诪爪讬谞讗 诇讗爪讟谞讜注讬 诪讬谞讱 讘转专讬 驻转讞讬 诇讗 诪爪讬谞讗 诇讗爪讟谞讜注讬 诪讬谞讱. 讜拽讬诪讗 诇谉 讻专讘讗:



专驻讚. 讜砖诪注讬谞谉 诪讬讛讗 讚专诪讬 讘专 讞诪讗 讚诪讗谉 讚讗讬转 诇讬讛 转专讬 驻转讞讗 讘专 讗专讘注讬 讘讞爪专 砖拽讬诇 讗专讘注 讗诪讜转 注诇 讗专讘注 讗诪讜转, 讜诪讗谉 讚讗讬转 诇讬讛 转专讬 驻转讞讬 讘谞讬 转专转讬 转专转讬 砖拽讬诇 讗专讘注 讗诪讜转 注诇 讗专讘注 讗诪讜转 诇讻诇 驻转讞 讜驻转讞, 讚讛讜讜 诇讛讜 讗专讘注 讗诪讜转 注诇 砖诪讜谞讛 诇转专讜讬讬讛讜, 讻讚讗诪专讬谞谉 讘驻专拽 讛砖讜转驻讬谉 (诇注讬诇 讘讘讗 讘转专讗 讬讗,讗) 谞讜转谉 诇讻诇 驻转讞 讜驻转讞 讗专讘注 讗诪讜转 讜讛砖讗专 讞讜诇拽讬谉 讘砖讜讛. 讜讚讜拽讗 讛讬讻讗 讚讛谞讬 转专讬 驻转讞讬 讘谞讬 转专转讬 转专转讬 诪专讞拽讬 诪讛讚讚讬 讗专讘注 讗诪讜转.



[讜]讛谞讬 诪讬诇讬 讛讬讻讗 讚讛讜讜 诇讬讛 讛谞讬 驻转讞讬 诪注讬拽专讗 诪讻讬 拽谞讬讬讗 诇讛讗讬 讘讬转讗 讘讛讗讬 讞爪专. 讗讘诇 讛讬讻讗 讚讗讬专爪讜 诇讬讛 讘谞讬 讞爪专 诇讞讚 诪讬谞讬讬讛讜 诇诪注讘讚 驻转讞 讬转讬专讗 诇讘讬转讬讛, 诇讗 诪讛谞讬讗 诇讬讛 讛讛讬讗 诪讞讬诇讛 诇诪讬拽谞讗 讘讞爪专 讟讜驻讬讗谞讗 诪讞诪转 讛讛讜讗 驻转讞 讬转讬专讗. 讜讛讗讬 讚住讘专 专诪讬 讘专 讞诪讗 诇诪讬诪专 讘专 讗专讘注讬 诇讗 诇砖讜讬讬讛 转专讬 讘谞讬 转专转讬 转专转讬 讚拽讗 砖拽讬诇 转讬诪谞讬 讘讞爪专, 诇讗讜 讚讗讬 砖讘拽讬谞谉 诇讬讛 诇诪注讘讚 讛讻讬 砖拽讬诇 转讬诪谞讬 讘讞爪专, 讗诇讗 驻住讬讚讗 讚讗驻砖专 讚讗转讬 诇讛讜 诇讘谞讬 讞爪专 诪讛讗讬 驻讬转讞讗 讬转讬专讗 拽诪"诇, 讚讞讬讬砖讬谞谉 讚讬诇诪讗 讟注讬谉 诪专讬讛 讚诪注讬拽专讗 讛讻讬 讛讜讛, 讜讗讬 诇讗 诪讬讬转讜 讘谞讬 讞爪专 专讗讬讛 诇讗讻讞讜砖讬 诪讜拽诪讬谞谉 诇讬讛 讘讞讝拽转讬讛, (讻)讚讛砖转讗 讛讬讻讗 讚讗转讘专专 讚讘转专 讛讻讬 驻转讞讬讛 诇讗 诪讛谞讬讗 诇讬讛 诪讞讬诇讛 讚讘谞讬 讞爪专 诇诪拽谞讗 诪讞诪转讬讛 讚讛讗讬 驻转讞讗 讟讜驻讬讗谞讗 讘讞爪专, 讻讚讘专讬专谞讗 讘驻讬专拽讗 拽诪讗 (诇注讬诇 讘讘讗 讘转专讗 讬讘,讗 住讬' 拽诪讜) 讙讘讬 讙专讬讚转讗 讚讘讬转 住转讜诐.



讜砖诪注讬谞谉 谞诪讬 讚诪讗谉 讚讗讬转 诇讬讛 驻转讞讗 讘专 转讬诪谞讬 砖拽讬诇 讗专讘注 讗诪讜转 注诇 砖诪讜谞讛 诇讘专 诪讞诇拽讜 讘讞爪专, 讚讗讬 住"讚 讚讘讛讚讬 讞诇拽讜 讘讞爪专 谞讬谞讛讜, 讛讬讻讬 拽讗诪专讬谞谉 讚讘专 转讬诪谞讬 诇砖讜讬讬讛 转专讬 讘谞讬 讗专讘注讬 讗专讘注讬, 讜讛讗 诪注讬拽专讗 诇讗 砖拽讬诇 讘讻讜诇讛 讞爪专 讟驻讬 诪讗专讘注 讗诪讜转 注诇 砖诪讜谞讛, 讜讛砖转讗 拽讗 砖拽讬诇 讗专讘注 讗诪讜转 诇讻诇 驻转讞 讜驻转讞, 讚讛讜讜 诇讛讜 讗专讘注 讗诪讜转 注诇 砖诪讜谞讛 诇讘专 诪讞诇拽讜 讘讞爪专. 讗诇讗 诇讗讜 砖"诪 讚诪讗谉 讚讗讬转 诇讬讛 驻转讞讗 讘专 转讬诪谞讬 砖拽讬诇 砖诪讜谞讛 注诇 讗专讘注 诇讘专 诪讞诇拽讜 讘讞爪专. 讛讬诇讻讱 讻讬 诪砖讜讬 诇讬讛 转专讬 讘谞讬 讗专讘注讬 讗专讘注讬 谞诪讬 讗砖转讻讞 讚诇讗 拽讗 砖拽讬诇 讟驻讬 诪诪讗讬 讚讛讜讛 砖拽讬诇 诪注讬拽专讗. 讜讘讛谞讬 讻讜诇讛讜 讗驻讬' 专讘讗 诪讜讚讬, 讚讻讬 讚讞谞讛讬 专讘讗 诇讗讜 诪讟注诪讗 讚讚讬谉 讞诇讜拽讛 讚讞谞讛讬 讗诇讗 诪讟注诪讗 讚讛讬讝拽 专讗讬讛 讚讞谞讛讜:



专驻讛. 讛专讬 讗诪专讜 讗讘诇 驻讜转讞 讛讜讗 诇专砖讜转 讛专讘讬诐 驻转讞 讻谞讙讚 驻转讞 讜讞诇讜谉 讻谞讙讚 讞诇讜谉 诪"讟 讗诪专 诇讬讛 住讜祝 住讜祝 诇讗讜 拽讗 讘注讬转 讗爪讟谞讜注讬 诪讘谞讬 专砖讜转 讛专讘讬诐. 讜讻谉 讻诇 讻讬讜爪讗 讘讝讛:



讟讜. 讗讬谉 注讜砖讬谉 讞诇诇 转讞转 专讛"专 讘讜专讜转 砖讬讞讬谉 讜诪注专讜转 专讘讬 讗诇讬注讝专 诪转讬专 讻讚讬 砖转讛讗 注讙诇讛 诪讛诇讻转 讜讟注讜谞讛 讗讘谞讬诐. 讜专讘谞谉 讝讬诪谞讬谉 讚诪驻讞讬转 诪转转讗讬 讜诇讗讜 讗讚注转讬讛, 讜讻诪讛 讚讗讻讘讬讚 注诇讬讛 讘转专 讛讻讬 诪注讬诇讗讬 诪讬驻讞讬转 转讜转讬讛 讜谞驻讬诇. 讜拽讬"诇 讻专讘谞谉:



讟讝. 讗讬谉 诪讜爪讬讗讬谉 讝讬讝讬谉 讜讙讝讜讝讟专讗讜转 诇专讛"专 讗诇讗 讗诐 专爪讛 讻讜谞住 诇转讜讱 砖诇讜 讜诪讜爪讬讗 诇拽讞 讞爪专 讜讘讛 讝讬讝讬谉 讜讙讝讜讝讟专讗讜转 讛专讬 讝讜 讘讞讝拽转讛. 讜讚讜拽讗 诇诪讟讛 诪讙诪诇 讜专讜讻讘讜, 讗讘诇 诇诪注诇讛 诪讙诪诇 讜专讜讻讘讜 诪讜爪讬讗讬谉, 诪讬讚讬 讚讛讜讛 讗讗讬诇谉 讛谞讜讟讛 诇专讛"专. 讜讛"讛 谞诪讬 诇诪讘讜讬 住转讜诐, 讚讚讬谞讗 讚诪讘讜讬 讜讚讬谞讗 讚专讛"专 诇注谞讬谉 讝讬讝讬谉 讞讚 讚讬谞讗 讛讜讗, 讚讗讬讚讬 讜讗讬讚讬 诇讗 拽讗讬 讗诇讗 诇讛讬诇讜讱, 讜诇讬转 诇讛讜 讝讻讜转讗 诇讘谞讬 诪讘讜讬 讘诪讘讜讬 讟驻讬 诪诪讗讬 讚讗讬转 诇讛讜 诇讻讜诇讛讜 讘谞讬 专砖讜转 讛专讘讬诐 讘专讛"专. 讜讻讬 讛讬讻讬 讚讙讘讬 专讛"专 讗讬 讘注讬 讞讚 诪讬谞讬讬讛讜 诇讗驻讜拽讬讛 讘讬讛 讝讬讝讬谉 诇诪注诇讛 诪讙诪诇 讜专讜讻讘讜 讛讚讬谉 注诪讜, 讙讘讬 诪讘讜讬 谞诪讬 讗讬 讘注讬 讞讚 诪讘谞讬 诪讘讜讬 诇讗驻讜拽讬 讘讬讛 讝讬讝讬谉 诇诪注诇讛 诪讙诪诇 讜专讜讻讘讜 讛讚讬谉 注诪讜. 转讚注 讚讛讗 讗驻讬诇讜 讗讬诇谉 讛谞讜讟讛 诇砖讚讛 讞讘讬专讜 讗讬谞讜 拽讜爪抓 讗诇讗 诪诇讗 讛诪专讚注 注诇 讙讘讬 讛诪讞专讬砖讛 (讻讚诇注讬诇 讘讘讗 讘转专讗 讻讝,讘), 讗诇诪讗 讗驻讬诇讜 讘砖讚讛 讞讘讬专讜 谞诪讬 讻讬讜谉 讚诇讗 拽讬讬诪讗 讛讗讬 砖讚讛 讛砖转讗 诇讘谞讬讬谉 讗诇讗 诇讞专讬砖讛 诇讬转 诇讬讛 诇诪讬拽抓 讗诇讗 讻砖讬注讜专 诪讗讬 讚诪注讻讬讘 注诇讬讛 诇诪讝拽驻讬讛 诇诪专讚注, 讜讻"砖 讙讘讬 诪讘讜讬 讚讗讬转 诇讬讛 诇讚讬诇讬讛 谞诪讬 讝讻讜转讗 讘讙讜讬讛 讻砖讗专 讘谞讬 诪讘讜讬. 诪讬讛讜 诪住转讘专讗 讚讗讬 讟注讬谉 讛讗讬 砖讻谞讙讚讜 讚讗谞讗 谞诪讬 谞讬讞讗 诇讬 诇讗驻讜拽讬 讝讬讝讬谉 诪讻转诇讗 讚讬讚讬 讻谞讙讚 讝讬讝讬谉 讚讬讚讱, 讚讬谞讗 讛讜讗 讚砖讘讬拽 诇讬讛 诪讗讜讬专讗 讚诪讘讜讬 专讜讞讗 讻砖讬注讜专 讗讜专讻讗 讚讝讬讝讬谉 讚讗驻讬拽 讗讬讛讜, 讻讬 讛讬讻讬 讚诇讬驻讜拽 讛讗讬 驻诇讙讗 讜讛讗讬讱 驻诇讙讗. 讜讛讜讗 讚诇讗 诪讗驻诇讬讛 诇诪讘讜讬 砖讬注讜专 讚讗讜专讞讗 讚讘谞讬 诪讘讜讬 诇诪拽驻讚 注讬诇讜讬讛. 讜讛"讛 诇专讛"专, 讚转专讜讬讛讜 讞讚 讟注诪讗 谞讬谞讛讜. 讜讚讜拽讗 讘诪讘讜讬 砖讗讬谉 诇讜 讚诇转讜转, 讗讘诇 诪讘讜讬 砖讬砖 诇讜 讚诇转讜转 讻讞爪专 讛砖讜转驻讬谉 讚诪讬 诇讛讗 诪讬诇转讗.



讜住讜驻讗 讚拽转谞讬 诇拽讞 讞爪专 讜讘讛 讝讬讝讬谉 讜讙讝讜讝讟专讗讜转 讛专讬 讝讜 讘讞讝拽转讛, 讛"讛 诇讬讜专砖, 讚转专讜讜讬讬讛讜 讞讚 讚讬谞讗 讗讬转 诇讛讜, 讻讚讗住讬拽谞讗 讘驻专拽 诇讗 讬讞驻讜专 (诇注讬诇 讘讘讗 讘转专讗 讻讙,讗). 讜拽讗 诪讬讬专讬 讻讙讜谉 讚讗转讘专专 讚诪注讬拽专讗 诇讗 讛讜讜 讛讻讗 讝讬讝讬谉 讜诇讗 讙讝讜讝讟专讗讜转 讚诪驻拽讬 诇专讛"专, 讗诇讗 讛讗讬 诪讜讻专 讗讜 讛讗讬 诪讜专讬砖 讛讜讗 讚讗驻拽讬谞讛讜, 诪讬讛讜 诇讗 讬讚注讬谞谉 讗讬 讘讚讗驻讬拽 诇专讛"专 讗驻讬拽 讜讗讬 讻讜谞住 诇转讜讱 砖诇讜 讛讜讛, 讚讗讬 讛讜讛 拽讗讬 讛讗讬 讘讬转讗 讘专砖讜转讬讛 讚诪讜讻专 讜讚诪讜专讬砖 讙讜驻讬讛 讚讗驻拽讬谞讛讜 诇讛谞讬 讝讬讝讬谉 诇讗 讛讜讛 砖讘拽讬谞谉 诇讛讜 讗诇讗 讛讬讻讗 讚讟注讬谉 讟注谞转 讘专讬讗 讚讻讜谞住 诇转讜讱 砖诇讜 讛讜讛, 讗诇讗 讛砖转讗 讚拽讬讬诪讬 讘讬讚讗 讚讬讜专砖 讗讜 讚诇讜拽讞, 讻讬讜谉 讚讗转讘专专 讚讻讬 讝讘谞讬讛 讗讜 讬专转讬讛 诇讛讗讬 讘讬转讗 讛讜讛 讗讬讬转讬谞讛讜 诇讛谞讬 讝讬讝讬谉 讜讙讝讜讝讟专讗讜转 讛转诐, 讗注"讙 讚诇讗 讗讬转讘专专 讗讬 讻讜谞住 诇转讜讱 砖诇讜 讛讜讛, 讜诇讜拽讞 讗讜 讬讜专砖 谞诪讬 诇讗 拽讗 讟注讬谉 讘专讬 诇讬 讚讻讜谞住 诇转讜讱 砖诇讜 讛讜讛, 讗谞谉 讟注谞讬谞谉 诇讬讛. 讜讛讬讬谞讜 讚讚讬讬拽讬谞谉 诪讬讛讗 诪转谞讬' 讘驻专拽 诇讗 讬讞驻讜专 (砖诐) 讚讟讜注谞讬谉 诇诇讜拽讞. 讜讛讻讬 谞诪讬 诪住转讘专讗 讚诪转谞讬' 讘讚讗讬讻讗 住讛讚讬 讚诪注讬拽专讗 诇讗 讛讜讜 讛转诐 讝讬讝讬谉 讜讙讝讜讝讟专讗讜转 注住拽讬谞谉, 讚讜诪讬讗 讚讟讜注谞讬谉 诇诇讜拽讞 讚注诇诪讗 讚诪讬讬专讬 讗注"讙 讚讗讬转 诇讬讛 诇转讜讘注 专讗讬讛, 讜讻"砖 讛讬讻讗 讚诇讗 讬讚讬注 讗讬 诪注讬拽专讗 讛讜讜 讛转诐 讜讗讬 讛讗讬 讙讘专讗 讚拽讗讬 讛砖转讗 讘讬转讗 讘专砖讜转讬讛 讗驻拽讬谞讛讜. 讚讗讬 讟注讬谉 讗谞讗 讗驻拽转讬谞讛讜 讜讻讜谞住 诇转讜讱 砖诇讬 讛讬讬转讬 诪讛讬诪谉 砖讛驻讛 砖讗住专 讛讜讗 讛驻讛 砖讛转讬专. 讜讗讬 讟注讬谉 讗谞讗 讗驻拽转讬谞讛讜 讜诇讗 讬讚注谞讗 讗讬 讻讜谞住 诇转讜讱 砖诇讬 讛讬讬转讬 讜讗讬 诇专砖讜转 讛专讘讬诐 讗驻讬拽讬, 诪讬讞讬讬讘 诇住诇讜拽讬谞讛讜, 砖讛专讬 讗住专 讜诇讗 讛转讬专, 讚讻讬讜谉 讚诪讜讚讛 讚诪注讬拽专讗 诇讗 讛讜讜 转诪谉 讝讬讝讬谉 讛讜讛 诇讬讛 讜讚讗讬, 讜讚拽讗诪专 砖诪讗 讻讜谞住 诇转讜讱 砖诇讬 讛讬讬转讬 住驻拽, 讜讗讬谉 住驻拽 诪讜爪讬讗 诪讬讚讬 讜讚讗讬. 讜注讜讚 讚讻讬讜谉 讚诪讜讚讬 讚诇讗 讛讜讜 讛转诐 讝讬讝讬谉 讻诪讗谉 讚讗讬讻讗 住讛讚讬 讘讛讻讬 讚诪讬, 讜诇讗 诪讜拽诪讬谞谉 诇讛讜 讘讬讚讬讛 注讚 讚讟注讬谉 讘专讬讗 诇讬 讚讻讜谞住 诇转讜讱 砖诇讬 讛讬讬转讬. 讜讗讬 讟注讬谉 讚讛讻讬 讝讘谞讬谞讛讜 讗讜 讬专转讬谞讛讜, 讗注"讙 讚诇讬转 诇讬讛 住讛讚讬, 讻讬讜谉 讚诇讬讻讗 住讛讚讬 讚诇讗 讛讜讜 讛转诐 诪注讬拽专讗 诪讛讬诪谉 诪砖讜诐 诪讙讜, 讜讛讜讛 诇讬讛 讻讬讜专砖 讗讜 讻诇讜拽讞 讚诇讗 讘注讬 讟注谞转 讘专讬讗.



讜讚讜拽讗 讛讬讻讗 讚讗讬讻讗 诇诪讬诪专 讚拽诪讗 讚讝讘讬谉 诇讬讛 诇讛讗讬 讗讬 谞诪讬 讚讗讜专转讬讛 谞讬讛诇讬讛 讻讜谞住 诇转讜讱 砖诇讜 讛讜讛, 讗讘诇 讛讬讻讗 讚讗讬转讘专专 讚拽诪讗 讻讬 讗驻讬拽 诇专砖讜转 讛专讘讬诐 讗驻讬拽 诪讬讞讬讬讘 讛讗讬 诇讜拽讞 讜讛讚讬谉 讬讜专砖 诇诪讬拽抓, 讚讛讗 诇讬讻讗 诇诪讬讟注谉 诇讬讛 讜诇讗 诪讬讚讬. 讚讗讬 诪砖讜诐 讻讜谞住 诇转讜讱 砖诇讜 讛讗 讗转讘专专 讚诇讗讜 讻讜谞住 诇转讜讱 砖诇讜 讛讜讛, 讜讗讬 诪砖讜诐 诪讞讬诇讛, 讻讬讜谉 讚专讛"专 讛讬讗 诪讗谉 诪讞讬诇 讙讘讬讛. 讜讘讛讚讬讗 讗诪专讬谞谉 讘驻' 诇讗 讬讞驻讜专 (砖诐) 讚讟注诪讗 讚讛讗 讚转谞谉 诇拽讞 讞爪专 讜讘讛 讝讬讝讬谉 讜讙讝讜讝讟专讗讜转 讛专讬 讝讜 讘讞讝拽转讛 诪砖讜诐 讚讗讬讻讗 诇诪讬诪专 讗拽诪讗 讻讜谞住 诇转讜讱 砖诇讜 讛讜讛 讚讗讬 诇讗讜 讛讻讬 诇讗 讟注谞讬谞谉 诇讬讛.



讜讛谞讬 诪讬诇讬 讘专砖讜转 讛专讘讬诐, 讜讛讜讗 讛讚讬谉 讘诪讘讜讗讜转 讛诪驻讜诇砖讬诐 诇专砖讜转 讛专讘讬诐 讚讻讜诇讛讜 诇注谞讬谉 讝讬讝讬谉 讞讚 讟注诪讗 谞讬谞讛讜, 讚讛讗 讗讬转 诇讛讜 诇讘谞讬 专砖讜转 讛专讘讬诐 讚讬专讻讗 注讬诇讜讬讬讛讜 讜拽讗 诪转讝拽讬 讘讛谞讛讜 讝讬讝讬谉. 讗讘诇 讘诪讘讜讗讜转 砖讗讬谞谉 诪驻讜诇砖讬谉, 讗注"讙 讚讗讬转讘专专 讚拽诪讗 诇讗讜 讻讜谞住 诇转讜讱 砖诇讜 讛讜讛 讗讻转讬 讟讜注谞讬谉 诇讬讜专砖 讜讟讜注谞讬谉 诇诇讜拽讞, 讚讻讬讜谉 讚讘谞讬 诪讘讜讬 讬讞讬讚讬诐 讗讬谞讜谉 讗讬诪讜专 驻讬讜住讬讛 驻讬讬住讬谞讛讜 讗讬 谞诪讬 诪诪讞诇 诪讞诇讬 讙讘讬讛, 讻讚讗诪专讬谞谉 讛转诐 讘讛讚讬讗 诇注谞讬讬谉 砖讜讘讱. 讜讛讜讗 讚诇讗 讗转讘专专 讚拽诪讗 讻讬 讗驻讬拽 砖诇讗 讻讚讬谉 讗驻讬拽, 讗讘诇 讛讬讻讗 讚讗讬转讘专专 讚拽诪讗 砖诇讗 讻讚讬谉 讗驻讬拽, 讻讙讜谉 讚讗驻讬拽 讘讗讜谞住 讜讻讬讜爪讗 讘讜, 诇讗 讟注谞讬谞谉 诇讬讛 诇讬讜专砖 讚讬讚讬讛 讜诇讗 诇诇讜拽讞 讚讝讘讬谉 诪讬谞讬讛, 讜诪讬讞讬讬讘 诇诪讬拽抓 讻讚讬谞讗 讚讘谉 讙讝诇谉 讛讬讻讗 讚讗转讬 讘讟注谞转讗 讚讗讘讜讛. 讜砖"诪 讚诪讗谉 讚讗讬转 诇讬讛 讝讬讝讬谉 讛讬讜爪讗讬谉 诇专砖讜转 讛专讘讬诐 讜拽讗 讗转讜 讘谞讬 专砖讜转 讛专讘讬诐 诇注讻讜讘讬 注讬诇讜讬讛, 讜讗讬讻讗 住讛讚讬 讚诪注讬拽专讗 诇讗 讛讜讜 讛转诐 讝讬讝讬谉, 讜拽讗 讟注讬谉 讻讜谞住 诇转讜讱 砖诇讬 讛讬讬转讬 讜诇讬讻讗 住讛讚讬 讚诪讻讞砖讬 诇讬讛, 诪砖转讘注 讜诪驻讟专. 讚讗讬 诇讗 转讬诪讗 讛讻讬 讛讬讻讬 讟注谞讬谞谉 诇讬讛 诇诇讜拽讞, 讜讛讗 诇讜拽讞 讻讬讜专砖 讚诪讬, 讜拽讬讬诪讗 诇谉 讚诇讗 讟注谞讬谞谉 诇讛讜 诇讬转诪讬 诪讬诇转讗 讚诇讗 讬讻讬诇 讗讘讜讛讜谉 诇诪讟注谉. 讗诇讗 诇讗讜 砖"诪 讚讬讻讜诇 讛诪讜讻专 诇诪讟注谉 讻讜谞住 诇转讜讱 砖诇讬 讛讬讬转讬 讜诪讛讬诪谉, 讛讬诇讻讱 讗注"讙 讚诇讜拽讞 诇讗 讟注讬谉 讛讻讬 讟注谞讬谞谉 诇讬讛 讗谞谉:



专驻讜. 讛专讬 讗诪专讜 讗讬谉 注讜砖讬谉 讞诇诇 转讞转 专砖讜转 讛专讘讬诐 讘讜专讜转 砖讬讞讬谉 讜诪注专讜转 讜专讘讬 讗诇讬注讝专 诪转讬专 讻讚讬 砖转讛讗 注讙诇讛 诪讛诇讻转 讜讟注讜谞讛 讗讘谞讬诐, 讜专讘谞谉 讝讬诪谞讬谉 讚诪驻讞讬转 讜诇讗讜 讗讚注转讬讛. 讜拽讬讬诪讗 诇谉 讻专讘谞谉. 讛讬诇讻讱 讗驻讬诇讜 讛讬讛 讞讝拽 讻讚讬 砖转讛讗 注讙诇讛 诪讛诇讻转 注诇讬讜 讜讟注讜谞讛 讗讘谞讬诐 讜讗讬谞讜 谞驻讞转 讗住讜专 讜诪注讻讘讬谞谉 注诇讬讛, 讚讗注"讙 讚诇讗 诪讬驻讞讬转 诇讗诇转专 讝讬诪谞讬谉 讚诪讬驻讞讬转 诇讗讞专 讝诪谉 讜诇讗讜 讗讚注转讬讛:



专驻讝. 讜诪讗谉 讚讗讬转 诇讬讛 讝讬讝讗 讚诪驻拽讬讛 诇专砖讜转 讛专讘讬诐 讜拽讗 诪注讻讘讬 讘谞讬 专砖讜转 讛专讘讬诐 注讬诇讜讬讛, 讗讬 谞诪讬 诇诪讘讜讗讛 讜拽讗 诪注讻讘讬 讘谞讬 诪讘讜讗讛 注讬诇讜讬讛, 诪讬讞讬讬讘 诇诪讬拽抓, 讚讗诪专讬谞谉 专讘讬 讗诪讬 讛讜讛 诇讬讛 讛讛讜讗 讝讬讝讗 讚讛讜讛 谞驻讬拽 诇诪讘讜讗讛 讛讜讛 讛讛讜讗 讙讘专讗 讚讛讜讛 诇讬讛 讝讬讝讗 讚讛讜讛 谞驻讬拽 诇专砖讜转 讛专讘讬诐 讛讜讛 诪注讻讘讬 注讬诇讜讬讛 讘谞讬 专砖讜转 讛专讘讬诐 讗转讗 诇拽诪讬讛 讚专讘讬 讗诪讬 讗诪专 诇讬讛 讝讬诇 拽讜抓 讗"诇 诪专 谞诪讬 讗讬转 诇讬讛 讗诪专 诇讬讛 讚讬讚讬 诇诪讘讜讗讛 谞驻讬拽 讜诪讞诇讬 讘谞讬 诪讘讜讗讛 讙讘讗讬 讚讬讚讱 诇专砖讜转 讛专讘讬诐 诪驻讬拽 诪讗谉 诪讞讬诇 讙讘讱. 讜讚讜拽 诪讬谞讛 讙讘讬 诪讘讜讬, 讟注诪讗 讚诪讞诇讬 讘谞讬 诪讘讜讗讛 讙讘讬讛, 讛讗 诇讗讜 讛讻讬 诪讬讞讬讬讘 诇诪讬拽抓. 讜讚讜拽讗 诇诪讟讛 诪讙诪诇 讜专讜讻讘讜 讻讚讘专讬专谞讗 讘诪转谞讬' (诇注讬诇 住讬' 讟讝). 讜诪住转讘专讗 讚专讘讬 讗诪讬 讻讬 讗驻讬拽 诪注讬拽专讗 讘专砖讜转 讘谞讬 诪讘讜讬 讛讜讗 讚讗驻讬拽, 讜讗诪讟讜诇 讛讻讬 拽讗诪专 讘谞讬 诪讘讜讗讛 诪讞诇讬 讙讘讗讬, 讚讗讬 诪住转诪讗, 谞讛讬 谞诪讬 讚诪住转诪讗 拽讬诪讗 诇讬讛 讞讝拽讛, 讗诇讗 诇讻转讞讬诇讛 讛讬讻讬 讗驻拽讬讛 诇讝讬讝讗 砖诇讗 讘专砖讜转, 讜诇讬讞讜砖 讚讬诇诪讗 讛讜讛 讗讬讻讗 讞讚 诪讬谞讬讬讛讜 讚诇讗 谞讬讞讗 诇讬讛. 讜讗讙讘 讗专讞讬谉 砖诪注讬谞谉 诪讬谞讛 讚讚讬谞讗 讚诪讘讜讬 讜专砖讜转 讛专讘讬诐 讘讛讗 诪讬诇转讗 讻讞讚讗 诪讬诇转讗, 讚讟注诪讗 讚讛谞讬 诪讞诇讬 讜讛谞讬 诇讗 诪讞诇讬, 讛讗 诇讗讜 讛讻讬 讻讛讚讚讬 谞讬谞讛讜:





转讜住驻讜转 专讬"讚

(注讟) 讚讗诪专 诇讬讛 住讜祝 住讜祝 讛讗 讘注讬转 讗讬爪讟谞讜注讬 诪讘谞讬 专讛"专 驻讬' 讜讚讜拽讗 讘讞诇讜谉 砖诇讗 讛讬' 讙讘讜讛 讻"讻 砖专讜讻讘讬 住讜住讬诐 讜讙诪诇讬诐 讬讻讜诇讬诐 诇讛讘讬讟 讘讜 讗讘诇 讞诇讜谉 讛注诇讬讜转 砖讛讬讗 讙讘讜讛 讜诇讗 诪爪讬 讘谞讬 专讛"专 诇诪讞讝讬讬' 讛"谞 讚诪注讻讘 注诇 讬讚讜. 讜讛讻讬 讗诪专谉 讘驻"拽 讗诪专 讗讘讬讬 砖谞讬 讙讙讬谉 讘砖谞讬 爪讚讬 专讛"专 讝讛 注讜砖讛 诪注拽讛 诇讞爪讬 讙讙讜 讜讝讛 注讜砖讛 诪注拽讛 诇讞爪讬 讙讙讜 讜诪注讚讬祝 讜讟注诪讗 讚诪讬诇转讗 诪砖讜诐 讚讛转诐 诇讗 讞讝讬 诇讬' 讘谞讬 专砖讛"专 讜讘注讬 爪谞讬注讜转讗 诪讛 诇讬 讙讙 诪讛 诇讬 讞诇讜谉 讙讘讜讛:





(驻) 诇拽讞 讞爪专 讜讘讛 讝讜讝讬谉 讜讙讝讜讝讟专讗讜转 讛"讝 讘讞讝拽转讛. 讛讻讗 谞诪讬 讟注谞讬谞谉 诇讬讬' 诪讗讬 讚诇讗 讛讜讛 诪爪讬 诪讜讻专 诇诪讬讟注谉 注讚 讚讛讜讛 诪讬讬转讬 专讗讬' 讜讟注诪讗 讚诪讬诇转讗 讻讚讻转讘讬' 诇注讬诇 讙讘讬 讙讚讜诇 讛讗讞讬谉 砖讛讬讜 讗讜谞讜转 讜砖讟专讜转 讬讜爪讗讬谉 注诇 砖诪讜 讻讬讜谉 讚讘砖诇讜 讛谉 讘谞讜讬讬谉 讜讘谞讬 讛专讘讬诐 专讜爪讬诐 诇诪讜谞注诐 诪驻谞讬 砖诪讝讬拽诐 讟注谞讬谞谉 诇讛讜 讚讗讬诪讜专 讻讜谞住 诇转讜讱 砖诇讜 讛讜讛:





诪讛专砖"讗 - 讞讬讚讜砖讬 讛诇讻讜转

讘驻专砖讘"诐 讘讚"讛 讜诪讗讬 注诇讬讬讛 讻讜' 讚讛讛讜讗 讞讚专 砖诇驻谞讬诐 诪讘讬转讜 讚讛讬讬谞讜 谞诪讬 讻讜' 讜注讜诇讛 讚专讱 讗专讜讘讛 讻讜' 注讻"诇 讛讻讬 诪砖诪注 讜讚讗讬 诇讬砖谞讗 诪讗讬 注诇讬讬讛 讗驻转讗讬 讚讛讬讬谞讜 讬爪讬注 砖讗讞讜专讬 讘讬转 砖讞诇拽讛 讞讚专 砖讗讞讜专讬 讛讘讬转 讘讙讜讘讛讜 讜注讜诇讛 讘讜 讚专讱 讗专讜讘讛 讗讘诇 拽砖讛 诪讬 讛讻专讬讞 转诇诪讜讚讗 诇诪讬诪专 诪讗讬 注诇讬讬讛 讗驻转讗讬 讚讛讬讬谞讜 砖讞诇拽 讛讞讚专 讘讙讜讘讛讜 诇讬诪讗 讘驻砖讬讟讜转 砖讞诇拽 讻诇 讛讘讬转 讘讙讜讘讛讜 讚讗讬谉 讻讗谉 转讜住' 讘谞讬谉 讻诇诇 讘注诇讬讬讛 讜讬砖 诇讬讬砖讘 讜讚讜"拽:


转讜住' 讘讚"讛 专讗讜讬讬谉 讛诇诇讜 讻讜' 讚讻转讬讘 讜转讛讬 注诇讬讜 讻讜' 注讻"诇 讜讻讬谞讜讬 讚注诇讬讜 拽讗讬 注诇 讬砖专讗诇 砖专讗讛 讘诇注诐 讗转 讬砖专讗诇 砖讜讻谉 诇砖讘讟讬讜 讗诪专 砖专讗讜讬 砖转讛讗 注诇 讬砖专讗诇 专讜讞 讗诇讛讬诐 讜拽"诇:





专砖"砖

讙诪专讗 讜诪讗讬 注诇讬讛 讗驻转讗. 驻讬' 专砖讘"诐 讘讝讛 讚讞讜拽 讚诪讗讬 讗讬专讬讗 注"讙 讛讞讚专 讚诇驻谞讬诐 讗驻讬' 注诇 讻诇 讛讘讬转 谞诪讬 讜讻"诪 诇讬砖谞讗 讚诪转谞讬转讬谉 注"讙 讘讬转讜 讜注讬讬谉 诪讛专砖"讗. 讜注讜讚 拽砖讛 讚诪"讟 专砖讗讬 讛诇讗 讘诇讗 讝讛 诇讗 讛讬讛 讬讻讜诇 诇讛专讘讜转 讚讬讜专讬谉 讘讗讜讬专. 讜诇讻谉 讛谞诇"驻 讚讗驻转讗 讗讬谞讛 注砖讜讬讛 诇讚讬专讛 讗诇讗 诇转砖诪讬砖 讜诇讗讜爪专 诇讛谞讬讞 砖诐 讞驻爪讬讜 讜讻"讛 讘谞"讬 讜讻"讻 讛专讬"祝 讘专"驻 讚诇拽诪谉:



讘诪砖谞讛 砖转讛讗 注讙诇讛 诪讛诇讻转 讜讟注讜谞讛 讗讘谞讬诐. 谞专讗讛 诪砖讜诐 讚讘讚讘专 拽诇 讛诪砖拽诇 讗讬谉 讟讜注谞讬谉 讻"讻 砖讬讛讬讛 砖讜讛 讘诪砖拽诇 讻诪讜 讚讘专 讻讜讘讚 讛诪砖拽诇 诪驻谞讬 讛谞驻讞 讚拽砖讛 诇诪砖讗讜讬 讗讜 讻诪砖讗讜讬 (讘"诪 驻') 诇讛讻讬 砖讬注专 讘讗讘谞讬诐 砖讛诐 专讘讬 讛诪砖拽诇. 讗讜 讻驻砖讜讟讜 讚讗讘谞讬诐 讻讜讘讚诐 讘诪拽讜诐 讗讞讚 讜诪注讬拽 转讞转讬讜 诪砖讗"讻 讚讘专 拽诇 诪转驻砖讟 讻讜讘讚讜. 讜诪讗讬 讚讻转讬讘 讻讗砖专 转注讬拽 讛注讙诇讛 讛诪诇讗讛 诇讛 注诪讬专 (注诪讜住 讘壮:讬状讙) 专爪讜谞讜 砖转讛讬讛 诪讜注拽讛 讻讜诇诇转 讻诪讜 砖讗诪专 讗讞专讬讜 讜讗讘讚 诪谞讜住 诪拽诇 讜讙讜' 讻讗砖专 讛注讙诇讛 诪讜注拽转 讘讻诇 爪讚讚讬讛 注"讬 讛注诪讬专. 讗讜 讻驻讬专讜砖 讛讘讬讗讜专 砖诐:



专"砖 讚"讛 专"讗 诪转讬专. 讜讛讻讬 讗诪专讬' 诇注讬诇 住驻"讘. 讻爪"诇:



专"砖 讚"讛 讛"讝 讘讞讝拽转讛 讻讜'. 讗讜 砖讬讟注讜谉 砖谞讬 讞讝拽讛 讛讞讝拽转讬 讜讻谞住转讬 诇转讜讱 砖诇讬. 诇驻讬 诪砖"讻 讛转讜住' 诇注讬诇 (讻"讙) 讘讚"讛 讗讞讜诇讬 诪砖诪注 讚讗讬 讟注讬谉 讚诪讞诇讬 诇讬讛 讝讟"讛 讘诪注诪讚 讗谞砖讬 讛注讬专 讙"讻 讟注谞转讜 讟注谞讛:





讘谉 讬讛讜讬讚注

诪指讛 专指讗指讛? 专指讗指讛 砖讈侄讗值讬谉 驻旨执转职讞值讬 讗殖讛指诇值讬讛侄诐 诪职讻只讜旨指谞执讬谉 讝侄讛 诇指讝侄讛, 讗指诪址专: 专职讗讜旨讬执讬谉 讛址诇旨指诇讜旨 砖讈侄转旨执砖讈职专侄讛 注植诇值讬讛侄谉 砖讈职讻执讬谞指讛. 谞专讗讛 诇讬 讘住"讚 讚讬讬拽 诇讛 诪讚讻转讬讘 砖止讈讻值谉 诇执砖职讈讘指讟指讬讜 (讘诪讚讘专 讻讚, 讘) 讚诇讗 讗诪专 '砖讈讜止讻职谞执讬诐' 诇砖讜谉 专讘讬诐 讗诇讗 '砖止讈讻值谉' 诇砖讜谉 讬讞讬讚 砖诪注 诪讬谞讛 讻诇 讗讞讚 砖讜讻谉 诇讘讚讜 讚讗讬谉 讘注诇 讛讘讬转 讝讛 专讜讗讛 讘注诇 讛讘讬转 讘注讜诇诐 讛讘讗 讞讘讬专讜 讜讻诪讜 砖讻转讘 讛专讬"祝 讝"诇.
讜诇讬 讗谞讗 注讘讚讗 谞专讗讛 诇专诪讜讝 讚讗诪专 诇执砖职讈讘指讟指讬讜 讗讜转讬讜转 '讬址讘旨值讟 砖讈侄诇旨讜止' 讚讻诇 讗讞讚 讬讘讟 讘砖诇讜 讜诇讗 讬讘讟 讘砖诇 讞讘讬专讜 讜讛讬讬谞讜 诪驻谞讬 讚讗讬谉 驻转讞讬讛诐 诪讻讜讜谞讬诐 讝讛 诇讝讛.



讗指诪址专 诇值讬讛旨: 讝执讬诇 讛指讗执讬讚职谞指讗 讜职转指讗 诇职诪指讞指专. 拽砖讗 诇诪讛 讛讜爪专讱 诇讜诪专 诇讜 讝执讬诇 讛指讗执讬讚职谞指讗? 住讙讬 诇讜诪专 转旨指讗 诇职诪指讞指专!
讜谞专讗讛 诇讬 讘住"讚 讚专讘讬 讬谞讗讬 讛讬讛 讚注转讜 讘转讞诇讛 诇爪讜讜转 讗转 讘谉 讘讬转 砖诇讜 砖讬拽讜抓 讘讜 讘讬讜诐 转讻祝 讜诪讬讚 讗讱 诇讗 专爪讛 诇爪讜讜转 诇驻谞讬 讗讜转讜 讘注诇 讚讬谉 讜诇讻谉 讞砖 讗诐 讬讗诪专 诇讜 专拽 '转旨指讗 诇职诪指讞指专' 讬砖讗专 讝讛 讛讘注诇 讚讬谉  讘讘讬转 讚讬谞讜 砖诇 专讘讬 讬谞讗讬 砖注讛 讗讜 砖转讬诐 诇爪讜讜转讗 讘注诇诪讗 讻讬 诇讗 讛讬讛 诇讜 注住拽 诇讬诇讱 诇诪拽讜诐 讗讞专 讜讛讜讗 专讜爪讛 砖讬诇讱 诪诇驻谞讬讜 转讻祝 讻讚讬 砖讛讜讗 讬爪讜讛 转讻祝 讜诪讬讚 讗转 讘谞讬 讘讬转讜 砖诇讜 砖讬拽讜抓 诇讻讱 讛讜爪专讱 诇讜诪专 诇讜 '讝执讬诇 讛指讗执讬讚职谞指讗' 讜诇讗 转注诪讜讚 讻讗谉 '讜职转指讗 诇职诪指讞指专' 讗爪诇讬 诇拽讘诇 转砖讜讘讛 注诇 讚讘专讬讱.
讗讱 讗讞专 砖讬爪讗 讝讛 诪诇驻谞讬讜 讞讝专 专讘讬 讬谞讗讬 诪讚注转讜 砖诇讗 讬爪讜讛 诇拽讜抓 讗转 砖诇讜 讘讜 讘讬讜诐 讗诇讗 讬拽爪讜抓 讘诇讬诇讛 砖讗讬谉 讝讛 讬讜讚注 诪谉 讛拽爪讬爪讛 讻讚讬 砖诪讞专 讬讘讗 讗爪诇讜 诇讘拽砖 转砖讜讘讛 讜讬讗诪专 诇讜 诪砖讜专转 讛讚讬谉 讗转讛 讞讬讬讘 诇拽讜抓 诪讛 砖讗讬谉 讻谉 讗诐 拽讜爪抓 专讘讬 讬谞讗讬 讘讜 讘讬讜诐 讛讬讛 讬讜讚注 砖拽爪抓 专讘讬 讬谞讗讬 讜诇讗 讛讬讛 讞讜讝专 讜讘讗 讗爪诇讜 诇拽讘诇 转砖讜讘讛 讗诇讗 讛讬讛 讙诐 讛讜讗 拽讜爪抓 讜讗驻砖专 讚讛讜讗 讞讜砖讘 讝讛 砖拽爪抓 专讘讬 讬谞讗讬 讛讜讗 诪转讜专转 讞住讬讚讜转 讜诇讗讜 诪讚讬谞讗 讗讱 注诇 讬讚讬 砖拽爪抓 专讘讬 讬谞讗讬 讘诇讬诇讛 讝讛 诇讗 讬讚注 诪谉 讛拽爪讬爪讛 讜诪诪讬诇讗 讘讗 诇诪讞专 讗爪诇 专讘讬 讬谞讗讬 诇拽讘诇 转砖讜讘讛 注诇 讚讘专讬讜 讜讗讝 讗诪专 诇讜 专讘讬 讬谞讗讬 讘驻讬专讜砖 砖讞讬讬讘 诪谉 讛讚讬谉 诇拽讜抓 讜诇讗 诪砖讜诐 讞住讬讚讜转 讘诇讘讚 讜注讜讚 谞专讗讛 诇讬 讘转讞诇讛 讗诪专 诇讜 专讘讬 讬谞讗讬 讝执讬诇 讛指讗执讬讚职谞指讗 讜讝讛 讛砖讬讘 讗讬诪转讬 讗讘讗 讜讗诪专 诇讜 转旨指讗 诇职诪指讞指专 讜转诇诪讜讚讗 拽讬爪专 讛讚讘专讬诐 讜讛讘诇讬注 讚讘专讬讜 砖诇 讝讛 砖讗诪专 诇讜 讗讬诪转讬 讗讘讗 讜讞讬讘专 讚讘专讬讜 砖诇 专讘讬 讬谞讗讬 专讗砖讜谞讬诐 讜讗讞专讜谞讬诐 讘讬讞讚.





讙诇讬讜谉 讛砖"住 - 专讘讬 注拽讬讘讗 讗讬讙专

诪转谞讬' 专"讗 诪转讬专. 注讬讬谉 讘专"砖 专讬砖 讘讻讜专讬诐:





讞讬讚讜砖讬 讞转"住

诪"讟 诪驻谞讬 砖诪专讘讛 注诇讬讛诐 讛讚专讱 讬诇"讚 讚讛诇"诇 诪"砖 专讬砖讗 讜诪"砖 住讬驻讗 讜专讗讬转讬 讘讞讬' 专诪讘"谉 谞砖诪专 诪讝讛 讜讻' 讘驻砖讟讗 讚诪转谞讬' 诪砖讜诐 讻诇 砖驻讜转讞 诇讜 驻转讞 讘讞爪专 谞讜讟诇 讚"讗 讻谞讙讚讜 注"讻 诇讗 讬驻转讞 诇讜 讘讬转 讗讜 注诇讬' 诇转讜讱 讛讞爪专 讗诇讗 讬驻转讞诐 诇转讜讱 讘讬转讜 讜诪讘讬转讜 诇讞爪专 砖诇讗 讬讜住讬祝 诇讜 驻转讞 讞讚砖 讜诇讗 讬拽讞 讚"讗 讻谞讙讚讜 讜诪"诪 诇讗 讛讜讛 谞讬讞讗 诇讛砖"住 讘讛讗 诇讻谉 拽讗诪专 诪"讟 注"砖 讜谞"诇 讚讛讬讬谞讜 讘诪转谞讬' 讚诇拽诪谉 讚住讘专 专诪讬 讘专 讞诪讗 诇诪讬诪专 讜讻讜' 讚拽讗 砖拽讬诇 转诪谞讬' 讘讞爪专 讛讬讬谞讜 讚讛讜讛 住"诇 讘诪砖谞讛 讛专讗砖讜谞讛 谞诪讬 讛讟注诐 诪砖讜诐 讚砖拽讬诇 转诪谞讬' 讘讞爪专 讜专讘讗 住"诇 讻诪住拽谞讗 讚诪砖讜诐 专讬讘讜讬 讛讚专讱 讛讜讗 讜诇讗 诪砖讜诐 讚砖拽讬诇 讟驻讬 讘讞爪专 讜诪转谞讬' 讚诇拽诪谉 谞诪讬 诇讗讜 诪砖讜诐 讚砖拽讬诇 讟驻讬 讘讞爪专 讛讜讗 讜拽"诇:


住讘专 专诪讬 讘专 讞诪讗 诇诪讬诪专 讜讻讜' 注讬讬' 讛讬讟讘 诇注讬诇 驻"拽 讘专讗"砖 住讬' 诇"讞 讜讘讞讬讚讜砖谞讜 砖诐 讘注讝讛"讬:





驻转讞 注讬谞讬诐

诪谞讗 讛谞讬 诪讬诇讬 讗诪专 专' 讬讜讞谞谉 讚讗诪专 拽专讗 讜讬砖讗 讘诇注诐 讜讻讜' 砖讜讻谉 诇砖讘讟讬讜 讜讻讜' 砖讗讬谉 驻转讞讬讛诐 诪讻讜讜谞讬诐 讜讻讜'. 驻讬专砖讜 讛诪驻专砖讬诐 讚讗讬谉 驻转讞讬讛诐 诪讻讜讜谞讬诐 讻讚讬 砖诇讗 讬住转讻诇讜 讘谞砖讬诐 讜讻诇 诪拽讜诐 砖讗转讛 诪讜爪讗 讙讚专 注专讜讛 讗转讛 诪讜爪讗 拽讚讜砖讛 讜讛砖专讗转 砖讻讬谞讛. 讜砖诪注转讬 诪讛专讘 诪专 拽砖讬砖讗 讻诪讛专"讬 驻讜专诪讬讙讬谞讬 讝诇讛"讛 砖讛讬讛 诪讚拽讚拽 讗"讻 诪讗讬 讬诇讬祝 讚讛讝拽 专讗讬讛 讛讜讬 讛讝拽 讛讗 讝讛讜 诪讟注诐 拽讚讜砖讛 讗讘诇 讘诇讗"讛 讗讬诪讗 诇讗 砖诪讬讛 讛讝拽 讜驻讬专砖 讛专讘 讝"诇 讘诪"砖 讝"诇 讚讛讝拽 专讗讬讛 讛讬讬谞讜 讻砖讛讗讞讚 拽讚诐 讗讘诇 砖谞讬诐 驻讜转讞讬诐 讘讘转 讗讞转 讗讬谉 讗' 讬讻讜诇 诇诪讞讜转 讚讻诇 讗讞讚 讬讗诪专 讻砖诐 砖讗转讛 驻讜转讞 注转讛 讙诐 讗谞讬 讗驻转讞 讜驻讜转讞讬诐 砖谞讬讛诐. 讜讛谞讛 讘讻转讜讘 讬砖 诇讚拽讚拽 讚讛讜诇"诇 讜讬专讗 讗转 讬砖专讗诇 讻讬 砖讻谉 诇砖讘讟讬讜 诪讗讬 砖讜讻谉 讗诇讗 讛讻讜谞讛 讚讘诪讚讘专 讛讬讜 讘讘转 讗讞转 注讜砖讬诐 讛讗讛诇讬诐 讜讛讬讜 讬讻讜诇讬诐 诇驻转讜讞 砖谞讬讛诐 讚诇讬讻讗 讛讝拽 专讗讬讛 讜注讻"讝 讗祝 砖讛讜讗 砖讜讻谉 讘讘转 讗讞转 诇砖讘讟讬讜 注诐 讻诇 讝讛 讗讬谉 驻转讞讬讛诐 诪讻讜讜谞讬诐 讜讛讜讗 诪砖讜诐 讙讚专 注专讜讛 讜讬砖 拽讚讜砖讛 讜砖讻讬谞讛 讜诪讚拽驻讬讚 诇讜诪专 砖讜讻谉 诪讻诇诇 讚讗诐 讗讬谞诐 讘讘转 讗讞转 讬砖 讛讝拽 专讗讬讛 注"讻 讚讘专讬 讛专讘 讛谞讝讻专 讜讚讜拽 讻讬 拽爪专转讬:
讜讛转讜住' 讻转讘讜 专讗讜讬讬谉 讛诇诇讜 砖转砖专讛 砖讻讬谞讛 注诇讬讛诐 诪住讬驻讬讛 讚拽专讗 拽讗 讚专讬砖 讚讻转讬讘 讜转讛讬 注诇讬讜 专讜讞 讗诇讛讬诐 注讻"诇 讜讗驻砖专 讚讻讜谞转诐 注"讚 诪讛 砖讚专砖讜 讘讝讛专 讛拽讚讜砖 砖驻讬专砖讜 讜转讛讬 注诇讬讜 专讜讞 讗诇讛讬诐 注诇 讬砖专讗诇 讚讞驻讗 注诇讬讬讛讜 砖讻讬谞转讗 讚诇讗 讬砖诇讜讟 注讬谞讗 讘讬砖讗 讚讘诇注诐 讘讝讻讜转 讬讜住祝 讛爪讚讬拽 砖谞砖转专讘讘 讜讻讬住讛 讗转 讗诪讜 砖诇讗 讬专讗谞讛 注砖讜 注讬讬谉 砖诐 讘讗讜专讱 讗诪专讬 拽讚讜砖 讜诪注讬谉 讚讜讙诪讗 谞讗诪专 砖讛讜讗 讚注转 讛转讜住' 讚讛讗 讚讻转讬讘 讜转讛讬 注诇讬讜 专讜讞 讗诇讛讬诐 讛讜讗 注诇 讬砖专讗诇 讜讛砖"住 诪砖诪注 诇讬讛 讚讬注谉 诪诇讗讱 专注 讘诇注诐 注诇 讻专讞讜 注谞讛 讗诪谉 砖专讗讜讬诐 砖转砖专讛 注诇讬讛诐 砖讻讬谞讛 转讻祝 讝讻讜 讬砖专讗诇 砖砖专转讛 砖讻讬谞讛 讜转讛讬 注诇讬讜 专讜讞 讗诇讛讬诐. 讜诪讚讻转讬讘 讜转讛讬 注诇讬讜 专讜讞 讗诇讛讬诐 讚讜讚讗讬 拽讗讬 注诇 讬砖专讗诇 讗谞讜 诇诪讚讬诐 砖专讗讛 砖讗讬谉 驻转讞讬诐 诪讻讜讜谞讬诐 讜讗诪专 专讗讜讬讬诐 讛诇诇讜. 讜转讻祝 讜转讛讬 注诇 讬砖专讗诇 专讜讞 讗诇讛讬诐 讚讗驻讬诇讜 讛讛讜讗 讗诪讙讜砖讗 住讟"讗 讗诪专 专讗讜讬讬谉 讛诇诇讜 讜谞住转诐 驻讛 讛诪拽讟专讙讬诐 讜转讛讬 注诇讬讜 讜讻讜' 讜注诪"砖 讛专讘 诪讛专"砖 讗诇讙讗讝讬 讘专爪讜祝 讗讛讘讛 讜讚讜拽 讛讟讘:

